my three mothers | મારી ત્રણ બા - news\nમારી ત્રણ બા\nPublished: May 10, 2020, 21:17 IST | sanjay goradia | Mumbai Desk\nકોણ છે આ ત્રણ બા અને સંજય ગોરડિયા સાથે તેમનો સંબંધ કેવો રહ્યો છે એની વાત જાણીએ સંજય ગોરડિયાના જ શબ્દોમાં...\nહા, ગુજરાતી રંગભૂમિના જાણીતા ઍક્ટર-ડિરેક્ટર અને પ્રોડ્યુસર સંજય ગોરડિયાના જીવનમાં ત્રણ બા આવી છે. આ ત્રણ બાએ સંજય ગોરડિયાની લાઇફમાં તન, મન અને ધનની ભૂમિકા ભજવી છે અને સંજયભાઈને દરેક તબક્કે નવી દુનિયા દેખાડી છે. કોણ છે આ ત્રણ બા અને સંજય ગોરડિયા સાથે તેમનો સંબંધ કેવો રહ્યો છે એની વાત જાણીએ સંજય ગોરડિયાના જ શબ્દોમાં...\n‘બા.’ હા, મારી લાઇફમાં બાનો રોલ બહુ મહત્ત્વનો રહ્યો છે અને એ પણ એક નહીં ત્રણ ‘બા’નો. આ ત્રણ બામાં પહેલા ક્રમે આવી મારી બા એટલે કે જ્યોત્સ્નાબહેન ગોરડિયા. બીજા નંબરે આવે પદ્‍મારાણી અને ત્રીજા ક્રમે આવે જયા બચ્ચન. કેવી રીતે આ ત્રણ બાએ મારી લાઇફમાં મહત્ત્વનું યોગદાન આપ્યું અને સંજય ગોરડિયાને આજના આ સ્થાન પર મૂક્યો એ કહું તમને...\nમારી પહેલી બા, રિયલ બાને કારણે મને તન મળ્યું. જીવન મળ્યું અને આ સંસાર જોવાની તક મને મળી. અમારો મેળાપ થયો ૧૯પ૯ની ૧૭ સપ્ટેમ્બરે. આ મારો જન્મદિવસ. મને જોઈને બાના ચહેરા પર કેવું સ્માઇલ આવ્યું હશે એ હું ઇમેજિન કરી શકું છું. આજે પણ હું ઘરમાં આવું ત્યારે તેમના ચહેરા પર જે ધરપત આવે છે એ ધરપત જોઈને મને સમજાય છે કે શું કામ સાહિત્યમાં ઘરને ધરતીનો છેડો કહેવાયો હશે. હું કહીશ કે મારી અને બા વચ્ચે ખાસ કોઈ વાતો ન થાય. બહુ વાતો ન થાય. ખપ પૂરતી વાતો થાય, પણ એ પછી પણ અમારી વચ્ચે મૂક સંવાદ પુષ્કળ થઈ જતો હોય છે. મારી બા અને મારી વચ્ચેના સંબંધ એકલવ્ય અને ગુરુ દ્રોણ જેવા રહ્યા છે. તેમણે ક્યારેય આંગળી પકડીને શીખવ્યું નથી, પણ હું જેકાંઈ શીખ્યો છું એ બધું તેમને જોઈ-જોઈને શીખ્યો છું એ પણ એટલું જ સાચું છે. મારા ઘરમાં કોઈને વાંચનનો શોખ નહીં, કોઈ ખાસ કંઈ વાંચે નહીં અને બા, બા છાપાની એકેક લાઇન વાંચે. છાપું પણ વાંચે અને તેના હાથમાં કોઈ ચોપડી આવે તો એ પણ વાંચે. મારામાં વાંચનની જે આદત આવી છે એ મારી બાને લીધે આવી છે એ હું જીજીભોય ટાવર પર ચડીને કહેવા પણ તૈયાર છું. બાને લીધે જ મને પૈસાનું મહત્ત્વ સમજાયું એમ કહું તો પણ ચાલે અને બાને લીધે જ મારામાં કોઈ જાતની નાનપ આવી નહીં એ વાત પણ મારે સ્વીકારવી છે. ઓછપ કે પછી અછત વચ્ચે પણ કેવી રીતે ખુશ રહી શકાય એ બા પાસેથી શીખવા મળ્યું અને બા પાસેથી જ શીખવા મળ્યું કે ચહેરા પર સતત સ્માઇલ કેવી રીતે રહી શકે. બા, જેને જોઈને હજી પણ તમે નાના હોવાનો અનુભવ કરી શકો છો અને હું એ આજે પણ કરું છું. લોકો ઉંમર છુપાવતા હોય છે, ખાસ કરીને અમારી લાઇનમાં તો આ પ્રથા જ થઈ ગઈ છે કે કોઈ સાચી ઉંમર કહે નહીં, પણ હું એમાં સંકોચ નથી રાખતો, કારણ કે બાને લીધે હજી પણ મને મનથી તો હું નાનો હોઉં એવો અનુભવ થાય છે અને એ અનુભવ મને થાકવા નથી દેતો.\nબીજા નંબરે આવે છે મારી બીજી બા, પદ્‍મારાણી.\nમારી પહેલી બાએ મને તન આપ્યું તો આ બાએ મને ધન આપ્યું. હા, પદ્‍મારાણી મારા જીવનમાં આવ્યાં એ પછી મેં સમૃદ્ધિ જોઈ. તેમને બધાં બહેન કહે, હું પણ બહેન કહું પણ માન તેમને બાનું મળે. પદ્‍માબહેન સાથે મેં મારું સૌથી વધારે વખણાયેલું નાટક અને ગુજરાતી રંગભૂમિનું યાદગાર નાટક ‘બા રિટાયર થાય છે’ કર્યું, મારા જન્મનાં ત્રીસ વર્ષ પછી. જન્મ ૧૯૫૯માં અને ‘બા રિટાયર થાય છે’ રિલીઝ થયું ૧૯૮૯ની ૪ માર્ચે. આ નાટક પહેલાં મેં એક વાત નક્કી કરી લીધી હતી કે જ્યાં સુધી હું મારું ઘર નહીં લઉં ત્યાં સુધી હું લગ્ન નહીં કરું. મારા આ નિર્ણયથી સ્વાભાવિક રીતે ઘરમાં પણ ટેન્શન હતું અને બા પણ મનોમન દુઃખ અને અકળામણ અનુભવતાં હતાં. ઘર તો મારી પાસે હતું જ પણ એ ખેતવાડીની ચાલમાં હતું અને હું નહોતો ઇચ્છતો કે લગ્ન કરીને હું કોઈને દુખી કરવા માટે એ ચાલમાં લઈ જાઉં. જાણે મારા મનની આ ભાવના ભગવાને સાંભળી લીધી હોય એમ તેમણે બીજી બા મોકલી અને આ બીજી બાએ મારા અત્યારના આ અંધેરીવાળા ઘરની અરેન્જમેન્ટ કરી આપી.\nએ સમયે પદ્‍માબહેન ગુજરાતી ફિલ્મો પુષ્કળ કરતાં અને એમાં મોટા ભાગે તેમના પક્ષે બાનો રોલ કરવાનો આવ્યો હોય. શફી ઈનામદાર સાથે ‘બા રિટાયર થાય છે’ કરવાનું નક્કી થયું ત્યારે બાના રોલમાં મને સૌથી પહેલાં પદ્‍માબહેન જ યાદ આવ્યાં હતાં. બા હોય તો એ પદ્‍માબહેન સિવાય બીજું કોઈ હોઈ જ ન શકે. શફીભાઈ પણ તૈયાર અને મજા તો જુઓ તમે, પદ્‍માબહેન પણ એકઝાટકે તૈયાર. હકીકત એ હતી કે તેમણે ઓરિજિનલ મરાઠી નાટક જોયું હતું અને તેમની ઇચ્છા હતી કે તેઓ આ નાટક પોતાના પ્રોડક્શનમાં કરે. તેમણે ઇન્ક્વાયરી પણ કરી હતી, પરંતુ તેઓ સહેજ મોડાં પડ્યાં અને નાટકના રાઇટ્સ અમે લઈ લીધા હતા. પદ્‍માબહેનને હું મળવા ગયો ત્યારે તેઓ મને ઓળખતાં હતાં. ‘ચિત્કાર’ના કારણે આંખોની ઓળખાણ ખરી, પણ વાતોનો કોઈ વ્યવહાર નહીં. અમે તેમને નાટક માટે ઑફર આપી અને તેમણે એકઝાટકે હા પાડી દીધી અને આમ અમારું કામ શરૂ થયું. નાટક રીલીઝ થયું અને સુપરહિટ પણ થયું. ચાર મહિનામાં મને અંધેરીવાળા આ ઘરની ખબર પડી એટલે મેં બુક કરાવ્યું. દર અઠવાડિયે હું એ જોવા પણ આવું અને ચણાતા જતા બિલ્ડિંગને જોઈને રાજી થાઉં. નાટકની આ જર્ની દરમ્યાન જ મેં મૅરેજ કર્યાં અને એ પછી હું આ નવા ઘરમાં શિફ્ટ પણ થયો. પદ્‍માબહેનના આગમન સાથે મારા જીવનમાં ધનનું આગમન થયું અને એ કહેવામાં મને જરાય સંકોચ નથી. ઊલટું મને ગર્વ છે કે તેમણે બાની ભૂમિકા નિભાવવાની સાથોસાથ મારા જીવનમાં મા લક્ષ્મીનું આગમન પણ કરાવ્યું, પરંતુ સાવ એવું નહોતું કે ધન સાથે તેઓ આવ્યાં હતાં. ના, જરાય નહીં. પદ્‍માબહેન પાસેથી મને ભારોભાર પ્રોફેશનલિઝમ શીખવા મળ્યું અને એની સાથોસાથ મારા આત્મવિશ્વાસમાં પણ તેમણે ગજબનાક વધારો કર્યો.\nપ્રોફેશનલિઝમની વાત પહેલાં કહું તમને. તેમના હસબન્ડ નરીમાન ઈરાનીનું ડેથ થયું અને એ દરમ્યાન ‘બા રિટાયર થાય છે’ મારમાર ચાલે. મરણાંત વિધિ અને એ બધું તેમનું ચાલતું હતું ત્યારે એક દિવસમાં ત્રણ શો લાઇનઅપ થયેલા. મારી તૈયારી હતી કે એ શો કૅન્સલ કરી નાખીએ, પણ પદ્‍માબહેને ના પાડીને કહ્યું કે, આપણે શો કરીશું. અમે પહેલો શો કર્યો અને પહેલા શો પછી મને ખબર પડી કે એ વિધિ મુજબ તેમણે આજે ઉપવાસ રાખવાનો છે, માત્ર પાણી પર રહેવાનું છે. મેં તેમને વિનંતી કરીને કહ્યું કે આપણે હવે બે શો કૅન્સલ કરી નાખીએ, પણ ના, તેમણે કહ્યું કે તારા શો નહીં બગડે. તું ચિંતા નહીં કર અને સાહેબ, તેમણે ત્રણેત્રણ શો એકસરખી એનર્જી સાથે માત્ર પાણી પીને કર્યા. બા માટે માન થઈ આવ્યું મને અને વાત માત્ર માન સુધી સીમિત રાખવાને બદલે મેં નક્કી કર્યું કે આટલું જ પૅશન આપણામાં પણ હોવું જોઈએ.\nપદ્‍માબહેન પાસેથી મળેલા આત્મવિશ્વાસની વાત હવે કરીએ. ‘બા રિટાયર થાય છે’ની ટૂર અમદાવાદમાં હતી. ત્યારે એક વખત ચાલુ શોએ અશોક ઠક્કર આવીને કહે કે મને સખત છાતીમાં દુખાવો થાય છે. એ શો તો પૂરો થવાની અણી પર હતો. શો પતાવીને ડૉક્ટરને દેખાડ્યું ત્યારે ખબર પડી કે તેમને હાર્ટ-અટૅક આવી રહ્યો હતો. બીજા દિવસે આગળના ચેકઅપ પછી ડૉક્ટરે તેમને તાત્કાલિક મુંબઈ પાછા મોકલવાનું કહ્યું. અમદાવાદમાં શો બાકી હતા અને એ પછી અમારે વડોદરા શો કરવા જવાનું હતું. કરવું શું હવે?\nમેં મનોમન નિર્ણય લઈ લીધો અને ઠક્કરને મુંબઈ રવાના કરીને હું આવ્યો હોટેલ પર અને બધાને કહ્યું કે ઠક્કરવાળો રોલ હવે હું કરીશ. અશોક ઠક્કરનો બહુ મહત્ત્વનો રોલ હતો. પદ્‍માબહેનના હસબન્ડનું પાત્ર તેઓ કરતા. અમે રિહર્સલ્સ શરૂ કર્યાં. હું બે લાઇન બોલું અને બધા ઍક્ટરો હસવા માંડે. એક વાર, બે વાર અને ત્રણ વાર. બધાનું હસવાનું ચાલુ જ રહે. છેવટે પદ્‍માબહેન બધા પર ખિજાયાં અને બધાને રવાના કરીને મને કહ્યું કે સંજય, ડાયલૉગ્સ તને યાદ છે એટલે બસ. બાકી સ્ટેજ પર હું બધું સંભાળી લઈશ. તું ચિંતા નહીં કર.\nખરેખર તેમણે સંભાળી લીધું, સાચવી લીધું બધું અને અમે એ પછી ગુજરાતમાં જે બાકી હતા એ ૭-૮ શો કર્યા. પદ્‍માબહેન સાથે ‘બા રિટાયર થાય છે’ પછી તો બીજાં પણ નાટકો કર્યાં અને એ બધાં નાટકો યાદગાર બન્યાં.\nહવે આવે છે મારી લાઇફમાં આવેલી ત્રીજી બા, જયા બચ્ચન.\nપહેલી બાએ જન્મ આપ્યો, બીજી બાએ ધન આપ્યું અને આ ત્રીજી બાને કારણે સંતોષની પ્રાપ્તિ થઈ.\nજયા બચ્ચને તેમની લાઇફમાં ક્યારેય સ્ટેજ પર કામ નહોતું કર્યું અને પહેલી વખત તેમણે સ્ટેજ પર કામ કર્યું અને એ મારા પ્રોડક્શનમાં. ‘બા રિટાયર થાય છે’ના હિન્દી વર્ઝન ‘મા રિટાયર હોતી હૈ’ અમે શરૂઆતમાં માત્ર અમેરિકા પૂરતું કર્યું હતું, પણ જયાજીને બહુ મજા આવી એટલે એ નાટક ઇન્ડિયામાં પણ ઓપન કર્યું. ‘મા રિટાયર હોતી હૈ’ સુધી મારી પાસે ગાડી નહોતી. મને ગાડીની બહુ બીક લાગતી. થતું કે આજે હું ગાડી લઉં અને કાલે સવારે મારે વેચવી પડે તો? એવું પણ થયા કરે કે ગાડી હું લઉં અને મારી પાસે પેટ્રોલના પૈસા ન હોય તો? ગાડી મારી ફેવરિટ હતી. કહો કે ગાડી મારું ડ્રીમ હતું, પણ હિંમત ચાલતી નહીં. મેં ગાડી માટે ઑલરેડી મારી સોસાયટીમાં પાર્કિંગ લઈ રાખ્યું હતું અને હું એમાં મારું કાઇનૅટિક પાર્ક કરતો. ગાડીના પાર્કિંગમાં સ્કૂટર જોઈને બધા હસતા, પણ હું ગાડી લેવાની હિંમત નહોતો કરી શકતો. ‘મા રિટાયર હોતી હૈ’ના શો પૂરા કરીને અમેરિકાથી પાછો આવ્યા પછી મેં મારી પહેલી કાર લીધી. મારી બધી બીક નીકળી ગઈ. ૨૦૦૦ની આ વાત છે. એ સમયે ગાડીના પેટ્રોલનો વિચાર આવતો, પણ હું ખોટો હતો એ પણ પુરવાર થયું. જયાજીને લીધે મારા ઘરમાં કાર આવી. જયાજીના રૂપમાં આવેલી આ ત્રીજી મા પાસેથી હું શીખ્યો કે એ જ સફળતા સાચી જે તમારા પગ જમીન પર રાખે.\n‘મા રિટાયર હોતી હૈ’ કેવી રીતે બન્યું એની વાત જાણવા જેવી છે.\n‘બા રિટાયર થાય છે’ની સક્સેસ પછી રમેશ તલવારે કહ્યું કે આપણે આને હિન્દીમાં કરીએ. કામ ચાલુ થયું અને તેમણે મને ત્રણ ઑપ્શન આપ્યા; રેખા, હેમા માલિની અને જયા બચ્ચન. રમેશજીએ કહ્યું કે ‘આ ત્રણ હિરોઇન સાથે હું વાત કરી શકું એમ છું. તું કહે માના રોલમાં કોણ બરાબર લાગે છે?’\nએક સેકન્ડનો પણ વિચાર કર્યા વિના મેં જવાબ આપ્યો હતો. જો જયાજી નાટક કરે તો એ રોલને અદ્ભુત ન્યાય આપે એવું મને લાગ્યું હતું. રમેશ તલવાર સાથે વાત થઈ અને જયા બચ્ચન તૈયાર થઈ ગયાં. એ સમયે માત્ર અમેરિકા ટૂર માટે જ કરવાની હતી. ‘બચ્ચન’ આ એક શબ્દની આભા બહુ મોટી છે. રિહર્સલ્સ દરમ્યાન પણ હું તેમનાથી ચોક્કસ અંતર રાખું, પણ તેમના મનમાં એવું કશું નહીં. તમને એક વાત કહું. જૂજ લોકોને ખબર છે. અમેરિકા માટે મારે ટિકિટ કરવાની હતી ત્યારે મેં ઇન્ડિયન ઍરલાઇન્સની ફર્સ્ટ ક્લાસની ટિકિટ કરાવી. અમિતજીને ખબર પડી. તેમણે તરત જ જયાજીને ના પાડી કે આ ફ્લાઇટમાં તારે નથી જવાનું, તારે માટે હું બ્રિટિશ ઍરવેઝની ફ્લાઇટ કરાવું છું. એમાં એવું છે કે બચ્ચન-ફૅમિલી બ્રિટિશ ઍરવેઝમાં જ ટ્રાવેલ કરે છે, આજે પણ. પરંતુ એ દિવસે જયાજીએ અમિતજીને ના પાડી દીધી અને કહી દીધું કે મારા પ્રોડ્યુસરે જે ટિકિટ કરાવી છે હું એમાં જ ટ્રાવેલ કરીશ.\nઅમેરિકામાં ખૂબ મજા આવી. મેં પહેલી વખત જયા બચ્ચનની નજરે અમેરિકા જોયું. તેમની કામ કરવાની રીત નજીકથી જોઈ અને તેમનો આડંબર વિનાનો સ્વભાવ પણ નજીકથી જોયો. મને સમજાયું કે આને જ સફળતા પચાવી કહેવાય. કોઈ દંભ નહીં, કોઈ વિશેષતા નહીં. જે મળે, જે હોય એનાથી ચલાવવાનું અને એ પણ એવી રીતે કે સામેવાળાને ખબર પણ ન પડે. અમેરિકામાં શો કરવાની મજા આવી એટલે જયાજીએ જ સામેથી કહ્યું કે આપણે ઇન્ડિયામાં પણ શો કરીએ. ઇન્ડિયામાં પણ નાટક ખૂબ વખણાયું. ઇન્ડિયાના શો વખતની તમને વાત કરું.\nરાજકોટમાં અમારો શો હતો. જયાજી ફ્લાઇટમાં જ આવે, પણ એ વખતે તેમણે કહ્યું કે કેટલાં વર્ષોથી ટ્રેનમાં ટ્રાવેલિંગ નથી કર્યું, હું તમારી સાથે ટ્રેનમાં આવીશ. ટ્રેનમાં આવવા માટે સ્ટેશને આવવું પડે અને સ્ટેશને તેઓ આવે તો બધા ઘેરી વળે. તેમણે જ રસ્તો કાઢ્યો અને કહ્યું કે હું બુરખો પહેરીને આવીશ. જયાજી બુરખો પહેરીને આવ્યાં અને સેકન્ડ એસી કોચમાં તેમણે અમારી સાથે ટ્રાવેલ કર્યું. રાજકોટ શો કરવા પહોંચ્યા ત્યાં ખબર પડી કે અમિતજીને ખબર પડી ગઈ કે જયાજીએ ટ્રેનમાં ટ્રાવેલિંગ કર્યું છે. બહુ ગુસ્સે ભરાયા તેઓ, પણ જયાજીએ અમારા સુધી એ ખીજ આવવા ન દીધી અને બધું પોતાના પર લઈને ચૂપચાપ સાંભળી લીધું. જયાજીને અમેરિકામાં મેં જોયાં છે, બ્રિટિશ ઍરવેઝ વિના ટ્રાવેલ નહીં કરતાં અને પરિવાર સાથે રહેતાં પણ મેં જોયાં છે અને શો માટે ઇન્ક્વાયરી આવે ત્યારે મારો નંબર આપવાની તસ્દી લેતાં પણ મેં તેમને જોયાં છે. એકદમ શાંત અને મૃદુ અવાજે જયાજીએ બિરલા ગ્રુપના સર્વેસર્વા એવા બી. કે. બિરલાને તેમણે કહ્યું હતું, ‘શો કી બાત આપ સંજય સે કરો, વોહ મેરા પ્રોડ્યુસર હૈ.’\nજયા બચ્ચન મારાં ત્રીજાં બા. જેમણે મને સમજાવ્યું કે જો સફળતાને કાયમી રીતે સાચવી રાખવી હોય તો એને ક્યારેય મસ્તક પર ચડવા નહીં દેવાની. મારી આ બાને લીધે ઇન્ડસ્ટ્રીમાં મારું એ સ્તરનું એસ્ટૅબ્લિશમેન્ટ થયું, નામ થયું જેની કોઈએ કલ્પના પણ ન કરી હોય. જયાજી સાથે એ પછી મેં પણ બીજા નાટકમાં કામ કર્યું. અમારા સંબંધો આજે પણ અકબંધ છે. આજે પણ બચ્ચન-પરિવારના પ્રસંગમાં મને તેમણે અચૂક બોલાવ્યો હોય અને હું જાઉં પણ ખરો. જઈને દર વખતે એક જ વાત નોટિસ કરું, સફળતા અને સમૃદ્ધિ તેમને ક્યાંય છકી જવા નથી દેતી. આ લેશન લઈને આવું એટલે મારા મસ્તક પરથી પણ સક્સેસનો ભાર વર્તાતો બંધ થઈ જાય છે.\nSanjay Goradiacolumnistsweekend guide\n...અને ફેસિયલ પૉલ્ઝીને લીધે મારું મોઢું વાંકું થઈ ગયું\nSep 15, 2020, 13:54 IST\nસિદ્ધાર્થ રાંદેરિયા અને કરો કંકુનાને શો સંબંધ?\nSep 08, 2020, 13:56 IST\nનાટક ભાઈ અને ફિલ્મ વાસ્તવ વચ્ચે શું સામ્ય હતું?\nSep 01, 2020, 22:22 IST\nહું જ મારો ઈશ્વર\nAug 25, 2020, 18:21 IST


રાણી ચેન્નમ્માનું અંગ્રેજો સામેનું યુદ્ધ | ઈ. સ. ૧૮૨૮\nમૈસુરના નાનકડા શહેર કિત્તૂરનો ભૂતકાળ અતિ ભવ્ય છે. પોતાના રાજ્યનાં સ્વાતંત્ર્ય માટે વિદેશીઓ સામે લડનાર પ્રથમ ભારતીય નારીના પાટનગર તરીકે આ શહેરનું નામ ઇતિહાસના ચોપડે સુવર્ણ અક્ષરે લખાયેલું છે.\nકિત્તૂરનું રાજ્ય વંશપરંપરાગતથી સર્જ નામના કુટુંબના હાથમાં હતું. રાજ્યમાં ૩૫૮ ગામ હતાં, જેમાંથી ૭૨ને કિલ્લેબંધી કરેલી હતી. રાજ્ય નાનકડું હતું. કિત્તૂરના રાજાઓએ મરાઠાઓ સાથે મૈત્રીની સંધિ કરી હતી. પરંતુ મરાઠાઓનું રક્ષાકવચ જતાં કિત્તૂર સીધેસીધું અંગ્રેજોના સંપર્કમાં આવ્યુંઅને એ વિદેશીઓની પ્રદેશલાલસાભરી લાલ આંખ કિત્તૂર સામે મંડાઈ. ત્યારથી કિત્તૂરની કમનસીબી શરૂ થઈ.\nએ વખતે કિત્તૂરનો રાજા હતો મલ્લ સર્જ. એને બે રાણીઓ હતી. પહેલી રાણી રુદ્રમ્માથી એને શિવલિંગ રુદ્રેદ્ર સર્જ નામનો પુત્ર હતો, જ્યારે નાની રાણી ચેન્નમ્માને કોઈ સંતાન નહોતાં, પણ એ એક ગુણિયલ, સુશિક્ષિત, ગૌરવવંતી નારી હતી.\nમલ્લ સર્જના અવસાન પછી શિવલિંગ સર્જ ગાદીએ બેઠો. એ વખતે જ મરાઠાઓની આખરી હાર થઈ. વિશાળ અંગ્રેજ સેનાએ કિત્તૂરને પણ સાણસામાં લીધું અને શિવલિંગ સર્જ પાસે દર વર્ષે . ૧,૭૫,૦૦૦ની ખંડણી નક્કી કરીને જ એને સ્વતંત્ર રહેવા દીધું.\nકિત્તૂરના રાજવીઓને આ શરત જરાય મંજૂર નહોતી. કિત્તૂરના આ પ્રકારના વલણથી અંગ્રેજ સરકાર રોષે ભરાઈ અને કિત્તુરને ખાલસા બનાવવાની યોજના બનાવાઈ. કિત્તુરના રાજા થેકરે પણ એટલો જ હોશિયાર અંગ્રેજ હતો. અંગ્રેજ રાજ્યના વિસ્તાર માટે એ સદાય મથ્યા કરતો અને જાતજાતના નુસખા વિચાર્યા કરતો. એણે વિચારેલો નુસખો હતો ખાલસા પદ્ધતિનો. એ મુજબ, જે કોઈ રાજવી વંશવારસ વિના ગુજરી જાય, તેનું રાજ્ય અંગ્રેજો પોતાના પ્રદેશમાં જોડી દે. આ જ ખાલસા પદ્ધતિ પાછળથી ડેલહાઉસીએ અપનાવેલી અને એમાંથી જ ૧૮૫૭નો ભડકો થયો.\nશિવલિંગ સર્જ આધેડ વયનો થયો હતો, છતાં એને એકે સંતાન નહોતું. ૧૮૨૪માં એ સખત બીમાર પડ્યો ત્યારે ચેન્નમ્માએ મસ્તમર્દાઈ કુટુંબના બાળાસાહેબ નામના કિશોરને દત્તક લેવાની પ્રવૃત્તિ આરંભી. થેકરેને આ સમાચાર મળતાં એણે એક સિવિલ સર્જનને મોકલ્યો. દેખાવ એવો કર્યો કે સર્જન શિવલિંગની સારવાર માટે મોકલ્યો છે, પણ વાસ્તવમાં એ જાસૂસ હતો. એ જ્યારે બીમાર રાજાની પથારી પાસે આવ્યો ત્યારે પુત્ર દત્તક લેવાનો વિધિ જ ચાલતો હતો !\nથોડા દિવસ પછી શિવલિંગનું અવસાન થયું. ચેન્નમ્મા અને ગુરુસિદ્ધપ્પાએ બાળાસાહેબ વતી રાજ્યની બાગડોર સંભાળી લીધી.\nઆ વાત જ્યારે થેકરે પાસે પહોંચી ત્યારે એના ગુસ્સાનો પાર ન રહ્યો. એણે તરત જ પત્ર લખીને ચેન્નમ્માને જણાવ્યું કે હવે કિત્તૂરનો કારભાર તમારો અને અમારો, એમ બે દીવાન મળીને ચલાવશે. વળી, છેલ્લાં છએક વર્ષથી તમે ખંડણી આપવાના અખાડા કરો છો, તે હવે જલદી ચૂકવી દો.\nઅને થેકરેના પ્રતિનિધિ તરીકે દીવાનપદું કરવા કોઈ અંગ્રેજ નહીં, પણ કિત્તૂરનો જ એક સ્વાર્થી માણસ તૈયાર થઈ ગયો. એનું નામ મલ્લપ્પા. સત્તાના શોખીન એ માણસે પહેલેથી જ કિત્તૂરનો દ્રોહ કરવાનું શરૂ કર્યું હતું.\nમલ્લપ્પા જ્યારે થેકરેનો ધમકીપત્ર લઈને ચેન્નમ્મા પાસે પહોંચ્યો ત્યારે ચેન્નમ્માએ કહ્યું : અંગ્રેજો આપણું રાજ હડપ કરી જવા માગે છે, પણ હું મારા જીવતાં તો રાજ એમને નહીં સોંપું.\nથેકરે સમજી ગયો કે ધમકીઓથી માની જાય એવી પોચી આ સ્ત્રી નથી. એણે તરત જ બે હજાર સૈનિકોને કિત્તૂર પર હુમલો કરવા રવાના કર્યા. પરંતુ સાક્ષાત્ રણચંડી સમાન રાણી ચેન્નમ્માનાં ધસારા આગળ અંગ્રેજો પૂંછડી દબાવીને ભાગ્યા. કિત્તૂરના શૂરવીરોએ અર્ધા ઉપરાંત અંગ્રેજોને મોતને ઘાટ ઉતારી દીધા હતા.\nઆમ, કિત્તૂરની આઝાદી સામેના પહેલા હુમલાને તો ચેન્નમ્માએ બહાદુરીથી ખાળ્યો. અંગ્રેજો પણ હવે એની સામે ખુલ્લી લડાઈ કરતાં ગભરાવા લાગ્યા. પણ થેકરેને ક્યાંય ચેન પડતું નહોતું. કિત્તૂર જેવા નાનકડા રાજ્યને પોતે કબજે ન કરી શકે, એ તેને રૂચે એવી વાત જ નહોતી. એણે ખુલ્લી લડાઈનું જોખમ તો એક વાર જોઈ લીધું હતું. એટલે અંગ્રેજોને સાધ્ય એવી કૂટનીતિ અપનાવવાનું એણે નક્કી કર્યું. જાતજાતની લાલચો આપીને કિત્તૂરના માણસોને ફોડવા માંડ્યા. કેટલાક લડવૈયાઓને ફોડ્યા અને કેટલાકને દારૂગોળામાં ભેળસેળ કરવા સમજાવી લીધા. આવી તૈયારીઓ પછી પહેલી નવેમ્બર, ૧૮૨૮ના દિવસે એણે વિશાળ સેના સાથે ફરીથી કિત્તૂર પર ઘેરો ઘાલ્યો. આ વખતે એ લગભગ સો તોપો સાથે લાવ્યો હતો. તોપો એણે કિલ્લા સામે ગોઠવી અને પછી આખરીનામું મોકલ્યું કે ત્રીજી તારીખની સવાર સુધીમાં શરણે આવી જાવ, નહીંતર યુદ્ધ શરૂ થશે.\nચેન્નમ્મા યુદ્ધ માટે તૈયાર જ હતી. એણે ફરી પાછો યુદ્ધનો વેશ સજ્યો. કિલ્લાની રાંગો પર તોપો ગોઠવી. સૈનિકોને જોશ ચડાવ્યું અને થેકરેને કહેવડાવ્યું કે અમે કદી શરણાગતિ સ્વીકારીશું નહીં.\nત્રીજી તારીખથી લડાઈ શરૂ થઈ. અંગ્રેજોના સેંકડો ગોળાઓ આવીને દુર્ગ ભાંગવા લાગ્યા. એ લોકો એ જૂથમાં ઊભા રહીને તોપમારો કરતા હતા. રાણીએ આ જૂથ પર તોપમારો કરવાનો હુકમ દીધો. કિત્તૂરની તોપોને પલીતા ચંપાયા, પણ એકે તોપ ફૂટી જ નહીં ! અંદરના દુશ્મનોએ દારૂગોળો બગાડી મૂક્યો હતો !\nકિત્તૂરના લડવૈયાઓ નિરાશ થઈ ગયા. છતાં એમણે બહાદુરીથી ટક્કર ઝીલી. ત્રીજી ડિસેમ્બર સુધી કિલ્લો અણનમ રહ્યો પણ આખરે ભાંગ્યો અને એક ખૂંખાર લડાઈ પછી રાણી ચેન્નમ્મા કેદ પકડાયાં. કિત્તૂર લૂંટાયું. અંગ્રેજોને ચૌદ લાખ રોકડા રૂપિયા ને અઢળક ઝવેરાત તથા સોનુંરૂપું મળ્યું.\nચેન્નમ્માના છેલ્લા દિવસો બેગહોંગલાના કિલ્લામાં બંદી હાલતમાં વીત્યા, પરંતુ આઝાદીનો એ જીવ બંધિયાર સ્થિતિમાં લાંબુ શી રીતે જીવે ? ૧૮૨૯ની ૨૧મી ફેબ્રુઆરીની સાંજે તો એનું અવસાન થયું. શતશત વંદન હજો રાણી ચેન્નમ્માને !\n- ડો. કૃષ્ણા વ્યાસ\nરાણી ચેન્નમ્મા અંગ્રેજ


Rakesh Jhunjhunwala stake in Tata Motors DVR - રાકેશ ઝુનઝુનવાલાએ ટાટા જૂથની આ કંપનીમાં હિસ્સો ઘટાડ્યો – News18 Gujarati\nRakesh Jhunjhunwala: રાકેશ ઝુનઝુનવાલાએ ટાટા જૂથની આ કંપનીમાં કર્યું પ્રોફિટ બુકિંગ, મોટો હિસ્સો વેચી દીધો\nRakesh Jhunjhunwala: ટાટા મોટર્સ ડીવીઆરના જાન્યુઆરી-માર્ચ 2022ની ત્રિમાસિક શેરહોલ્ડિંગ પેટર્ન પ્રમાણે રાકેશ ઝુનઝુનવાલા પાસે કંપનીના 1,50,00,000 શેર અથવા કુલ પેડ અપ કેપીટલની 2.95 ટકા ભાગીદારી હતી.\nLast Updated : April 20, 2022, 16:02 IST\nમુંબઇ. Rakesh Jhunjhunwala portfolio: રશિયા-યુક્રેન સંકટ (Russia-Ukraine crisis) અને વૈશ્વિક સ્તરે વધી રહેલી મોંઘવારીની સીધી અસર ભારતીય શેર બજાર (Indian stock market) પર પડી રહી છે. જેના પગલે ભારતીય શેર બજારમાં ખૂબ જ ઉતાર-ચઢાવ જોવા મળી રહ્યો છે. આ જ કારણ છે કે તાજેતરમાં પૂર્ણ થયેલા માર્ચ ત્રિમાસિકમાં દિગ્ગજ રોકાણકારોના પોર્ટફોલિયોમાં પણ ફેરફાર જોવા મળ્યો હતો. આ ઉપરાંત રાકેશ ઝુનઝુનવાલાએ અન્ય કંપનીઓમાં પણ પોતાના હિસ્સામાં વધારો ઘટાડો કર્યો છે.\nલાઇવમિન્ટના એક રિપોર્ટ પ્રમાણે ભારતના વોરન બફેટ કહેવામાં આવતા રાકેશ ઝુનઝુનવાલાએ માર્ચ ત્રિમાસિક દરમિયાન પોતાના પોર્ટફોલિયોમાં મોટો ફેરફાર કર્યો છે. આ જ કડીમાં રાકેશ ઝુનઝુનવાલા (Rakesh Jhunjhunwala)એ નાણાકીય વર્ષ 2022ના ચોથા ત્રિમાસિકમાં ટાટા મોટર્સ ડીવીઆર (Tata Motors DVR) શેરમાં આંશિક પ્રોફિટ બુકિંગ કર્યું છે. આ દરમિયાન તેમણે ટાટા ગ્રુપના આ શેરમાં પોતાની ભાગીદારી 3.93 ટકાથી ઘટાડીને 2.95 ટકા કરી છે.\nટાટા મોટર્સ ડીવીઆરના જાન્યુઆરી-માર્ચ 2022ની ત્રિમાસિક શેરહોલ્ડિંગ પેટર્ન પ્રમાણે રાકેશ ઝુનઝુનવાલા પાસે કંપનીના 1,50,00,000 શેર અથવા કુલ પેડ અપ કેપીટલની 2.95 ટકા ભાગીદારી હતી. જોકે, ડિસેમ્બર, 2021ની શેર હોલ્ડિંગ પ્રમાણે રાકેશ ઝુનઝુનવાલા પાસે ટાટા મોટર્સ ડીવીઆરના 2,00,00,000 શેર અથવા 3.93 ટકા ભાગીદારી હતી. તેનો મતલબ એવો થયો કે રાકેશ ઝુનઝુનવાલાએ જાન્યુઆરી-માર્ચ 2022 ત્રિમાસિકમાં ટાટા જૂથની આ કંપનીના 50,00,000 શેર વેચીને આંશિક પ્રોફિટ બુકિંગ કર્યું છે.\nશું એક સાથે ભાગીદારી વેચી?\nજોકે, એ વાત માલુમ પડી નથી કે રાકેશ ઝુનઝુનવાલાએ ટાટા ગ્રુપની કંપનીમાં 0.98 ટકા ભાગીદારી એક સાથે વેચી દીધી છે કે ધીમે ધીમે વેચી છે. કારણ કે લિસ્ટેડ કંપની શેરહોલ્ડિંગ પેટર્નમાં શેરની ખરીદી અને વેચાણની વિસ્તારથી માહિતી આપવામાં આવતી નથી.\nઆ પણ વાંચો: ઝીરોધાએ કર્યાં એલર્ટ, શેર બજારમાં બરબાદ થતા બચાવશે આ ત્રણ ટીપ્સ\nમાર્ચ ત્રિમાસિકમાં ઝુનઝુનવાલાના પોર્ટફોલિયોમાં ફેરફાર\nFirst published: April 20, 2022, 16:02 IST


દેહ-આત્માની નોખી વિક્તિ સમજવી\nદેહ અને આત્મા બંનેને સ્વરૂપત: જુદા જ છે એવું સમજવું જરૂરી છે. દેહ એ અનિત્ય, મિથ્યા ને ક્ષણિક એવું જડ તત્ત્વ છે જે ગુણત: નાશવંત સ્વરૂપે છે. દેહ એ માત્ર ક્રિયા કે વિષયભોગનું માયિક એવું સાધન છે. જ્યારે આત્મા એ જ્ઞાતૃત્વ, કર્તુત્વ, ભોક્તૃત્વ ઇત્યાદિક ગુણો ધરાવતું ચેતન તત્ત્વ છે જે કાયમી અને અનાદિ સ્વરૂપે પ્રાપ્ય છે.\nવિક્તિ નોખી સમજવા દેહતત્ત્વ અને આત્મતત્ત્વ કેવી રીતે તદ્દન વિભિન્ન છે એ જ્ઞાનની સ્પષ્ટતા કરીએ અને સમજીએ.\n• એક દેહ છોડવો એ મૃત્યુ કહેવાય છે ને બીજા દેહમાં જવું તે જન્મ કહેવાય છે. પણ વસ્તુતાએ આત્માને જન્મમરણ નથી.\n• દેહ એ પૃથ્વી, જળ, તેજ, વાયુ, આકાશ એમ પંચભૂતોનું બનેલું તત્ત્વ છે જ્યારે આત્મા તેથી વિલક્ષણ છે.\n• દેહને જાગ્રત, સ્વપ્ન, સુષુપ્તિ આદિક અવસ્થાઓ; રજ, તમ, સત્ત્વ આદિક ગુણો છે જ્યારે આત્માને અવસ્થા કે ગુણોના ભાવ નથી.\n• દેહને વિષે હાડ-ચામ-રુધિર એવી અશુદ્ધિઓ છે જ્યારે આત્માને વિષે એવી અશુદ્ધિ નથી.\n• દેહ એ આત્માનું કાર્ય છે જ્યારે આત્મા દેહનું કારણ છે.\n• આત્મા એક દેહ છોડી બીજો દેહ વારંવાર બદલે છે પરંતુ આત્મા પોતે એનો એ જ છે તે ફરી વાર ઉત્પન્ન થઈ અસ્તિત્વમાં આવતો નથી.\n• દેહને અગ્નિ બાળે છે, જળ ભીંજવે છે, પવન સૂકવે છે જ્યારે આત્માને અગ્નિ બાળી શકતો નથી, જળ ભીંજવી શકતું નથી, પવન સૂકવી શકતો નથી.\nશ્રીજીમહારાજે સારંગપુરના ૪થા વચનામૃતમાં દેહ-આત્માની નોખી વિક્તિ સમજાવતાં કહ્યું છે કે, “આત્મા-અનાત્માની ચોખ્ખી જે વિક્તિ તે કેમ સમજવી ? જે સમજવે કરીને આત્મા-અનાત્મા એક સમજાય જ નહીં.” એમ કહી ચોખ્ખી સમજણ કરાવતાં કહ્યું, “એમ ચોખ્ખું સમજે જે હું આત્મા તે મારા જેવો ગુણ દેહને વિષે એકેય આવતો નથી અને જડ-દુ:ખ ને મિથ્યારૂપ જે દેહ તેના જે ગુણ તે હું ચૈતન્ય તે મારે વિષે એકેય આવતો નથી એવી વિક્તિ સમજીને ને અત્યંત નિર્વાસનિક થઈને ચૈતન્યરૂપ થકો (મૂર્તિરૂપ થકો) પુરુષોત્તમ ભગવાનનું ચિંતવન કરે એવો જે જડ-ચૈતન્યનો વિવેક તેને દૃઢ વિવેક જાણવો.” અર્થાત્ દેહથી આત્માની નોખી વિક્તિ સમજ્યા પછી જ પુરુષોત્તમ ભગવાનનું ચિંતવન કરવું.\nજેમ બે વ્યક્તિ એક જ ઘરમાં જોડે રહેતા હોવા છતાં તેમની રીતભાત, જમવાનું, બોલવાનું, વિચારવાનું બધું જ એકબીજાથી જુદું જ રહે છે. કારણ, બંને જુદા જ છે. તેમ દેહ-આત્મા એકબીજાથી તદ્દન જુદા જ છે. દેહ અને આત્માનાં ધર્મ, લક્ષણ અને સ્વરૂપ તદ્દન એકબીજાથી ભિન્ન જ છે. પરંતુ જીવે અજ્ઞાનવશ થઈ દેહ અને આત્માને એક માની લીધા છે. પરિણામ સ્વરૂપે દેહને જ પોતાનું સ્વરૂપ માનીને દેહના દોષ પોતાના માની લઈએ છીએ.\nશ્રીજીમહારાજે ગઢડા મધ્યના ૧૨મા વચનામૃતમાં કહ્યું છે કે, “દેહને વિષે જે જીવ છે તે એમ જાણે છે જે કામ-ક્રોધાદિક ભૂંડી પ્રકૃતિઓ છે તે મારા જીવ સાથે જડાણી છે, એવી રીતે કામાદિક જે જે પ્રકૃતિ જેને વિષે મુખ્ય હોય તે પ્રકૃતિને યોગે કરીને પોતાના જીવને કામી, ક્રોધી, લોભી ઇત્યાદિક કુલક્ષણે યુક્ત માને છે પણ જીવને વિષે તો એ એકે કુલક્ષણ છે નહીં. એ તો જીવે મૂર્ખાઈએ કરીને પોતાને વિષે માની લીધા છે.”\nમાત્ર દોષને જ આપણે પોતાના નથી માનતા પરંતુ જે કાંઈ કાર્યો કરીએ છીએ તેને પણ પોતાનાં જ માનીએ છીએ.\nમોટા સંતો રથ અને રથીનું રૂપક લઈ દેહ-આત્માની વિક્તિ સમજાવતા. આ શરીર એ રથ છે અને આત્મા રથનો માલિક કહેતાં રથી છે. બુદ્ધિ એ રથને ચલાવનાર સારથિ છે, મન એ અશ્વની (ઘોડાની) લગામ છે તથા ઇન્દ્રિયો તે રથને જોડેલા અશ્વો છે. શબ્દ, સ્પર્શ, રૂપ, રસ, ગંધ એ પંચવિષય તે રસ્તો (માર્ગ) છે. શરીરનો માલિક એવો આત્મા ઇન્દ્રિયો-અંત:કરણને સાધન બનાવી સર્વ ભોગ ભોગવે છે.\nઆ સ્પષ્ટતાને આપણા રોજબરોજના જીવનમાં વધુ સ્પષ્ટ કરીએ.


Child Care Tips Include these5foods in your diet to protect your baby from heatstroke and dehydration - Child Care Tips:બાળકને હીટસ્ટ્રોક, ડીહાઈડ્રેશનથી બચાવવા માટે આ5ખોરાકનો આહારમાં કરો સમાવેશ – News18 Gujarati\nChild Care Tips: બાળકને હીટસ્ટ્રોક, ડીહાઈડ્રેશનથી બચાવવા માટે આ5ખોરાકનો આહારમાં કરો સમાવેશ\nબાળકને હીટસ્ટ્રોક, ડીહાઈડ્રેશનથી બચાવવા માટે આ5ખોરાકનો આહારમાં કરો સમાવેશ\nChild Care Tips: કાળઝાળ ગરમીમાં બાળકોની ખાસ દેખભાળ માંગી લે છે. આવી ગરમીમાં બાળકો પાણીની કમિનો શિકાર ન થઈ જાય તેના માટે થઈને તેના ખોરાકને લઈને વિશેષ પ્રકારનું ધ્યાન આપવું પડે છે. આજે આપણે અહી તેવા જ ખોરાકની વાત કરીશું કે જેને આહારમાં શામેલ કરવાથી આપના બાળકને આવી ગરમીમાં પણ સ્વસ્થ રાખશે\nLast Updated : June 04, 2022, 07:52 IST\nજો તમે ગરમીઓમાં બાળકોને હીટસ્ટ્રોકથી બચાવવા માંગતા હોવ તો તેમના આહારમાં દહીંનો સમાવેશ કરો. તેનાથી પેટ ઠંડુ રહેશે, પાચન બરાબર થશે. આ માટે બાળકને સાદું દહીં, છાશ, લસ્સી કે રાયતા ખવડાવી શકો છો.\nનારિયેળ પાણીમાં અનેક પ્રકારના પોષક તત્વો જોવા મળે છે. નારિયળ પાણી આપવાથી બાળકનું શરીર હાઇડ્રેટ રહે છે. આ સાથે નાળિયેર પાણી બાળકોને એનર્જી આપે છે અને તેમને તાજગી પણ આપે છે.\nબાળકોના આહારમાં લીલા શાકભાજીનો સમાવેશ કરો. કેટલાક બાળકો લીલા શાકભાજી ખાવાનું ટાળે છે. આવી સ્થિતિમાં તમે તેમને વેજીટેબલ સૂપ, કટલેટ, સેન્ડવીચ જેવી વાનગીઓ બનાવીને ખવડાવી શકો છો.\nતરબૂચ, નારંગી, દાડમ વગેરે જેવા મોસમી ફળોનો ઉનાળામાં બાળકોના આહારમાં ચોક્કસપણે સમાવેશ કરવો જોઈએ. કેટલાક બાળકોને વધુ ફળ ખાવાનું પસંદ નથી. તો આવી સ્થિતિમાં તમે તેમને સ્મૂધી, ફ્રૂટ ચાટ અથવા ફ્રૂટ સેન્ડવીચ બનાવીને ફ્રૂટ જ્યુસ આપી શકો છો.\nરમતી વખતે બાળકો પાણી પીવાનું ભૂલી જાય છે. ઉનાળામાં પાણી ન પીવાને કારણે બાળકને થાક, નબળાઈ, માથાનો દુખાવો અને ચક્કર આવવા લાગે છે. ખાસ ધ્યાન રાખો કે બાળક દર વખતે એકવાર પાણી પીતો રહે, જેથી તેને હિટ સ્ટ્રોકથી બચાવી શકાય છે. બાળકો માટે દિવસમાં ઓછામાં ઓછું 10 ગ્લાસ પાણી પીવું ખૂબ જ જરૂરી છે. (નોંધ: આ લેખમાં આપવામાં આવેલી માહિતી અને સૂચનાઓ સામાન્ય ધારણાઓ પર આધારિત છે. News 18 Gujarati તેની પુષ્ટિ કરતું નથી. આનો અમલ કરતા પહેલા, કૃપા કરીને સંબંધિત નિષ્ણાતનો સંપર્ક કરો.)\nFirst published: June 04, 2022, 07:32 IST


વાસ્તુની આ5રીતો દુર્ભાગ્યને સારા નસીબમાં બદલી શકે છે, જીવનમાં પૈસાની કમી નહીં થાય. - kisanvisan.com\nવાસ્તુની આ5રીતો દુર્ભાગ્યને સારા નસીબમાં બદલી શકે છે, જીવનમાં પૈસાની કમી નહીં થાય.\nJune 6, 2022 AdminLeaveaComment on વાસ્તુની આ5રીતો દુર્ભાગ્યને સારા નસીબમાં બદલી શકે છે, જીવનમાં પૈસાની કમી નહીં થાય.\nજીવનમાં એવો સમય આવે છે જ્યારે સખત મહેનત કર્યા પછી પણ સફળતા મળતી નથી. આવી સ્થિતિમાં, આપણે ઘણીવાર આપણી જાતને અથવા આપણા ખરાબ નસીબને કોસવા લાગે છે. પરંતુ વાસ્તુશાસ્ત્ર મુજબ કેટલીકવાર આપણી નાની નાની ભૂલો કે ભૂલો આપણા પર હાવી થઈ જાય છે. જે આપણા જીવનમાં દુર્ભાગ્ય લાવે છે. પરંતુ કેટલાક ખાસ ઉપાય કરીને આપણે આપણા દુર્ભાગ્યને સૌભાગ્યમાં બદલી શકીએ છીએ.\nપહેલો ઉપાયઃ સ્વામીના રંગની વસ્તુ રાખો.\nદરેક વ્યક્તિમાં ચંદ્ર રાશિ હોય છે અને તેવી જ રીતે લગ્ન રાશિ પણ હોય છે. ચડતી નિશાની વ્યક્તિના સ્વભાવને ઘણી હદ સુધી અસર કરે છે. જો તમારા જીવનમાં આર્થિક સમસ્યાઓ છે અથવા તમારું કામ થઈ રહ્યું નથી, તો તમારા ગ્રહને અનુકૂળ રંગની કોઈપણ વસ્તુ રાખો. જો તમે ઇચ્છો તો ચરોતરના સ્વામી સાથે સંબંધિત રંગનું કપડું પણ રાખી શકો છો.\nબીજો ઉપાયઃ ઉત્તરમુખી રૂમ અને દક્ષિણ દિવાલ\nવાસ્તુ અનુસાર તમામ ગ્રહો કોઈને કોઈ દિશા સાથે સંબંધિત છે અને આ ગ્રહો નકારાત્મક અને સકારાત્મક શક્તિઓને પોતાની તરફ આકર્ષિત કરે છે. ધન-સંપત્તિ વધારવા માટે કબાટ કે તિજોરી હંમેશા રૂમની દક્ષિણ દિવાલ પર ઉત્તર દિશામાં રાખવી જોઈએ. આ કારણે સંપત્તિમાં વધારો થવાની સંભાવના છે.\nત્રીજો ઉપાયઃ આ કામ મુખ્ય દ્વાર પર કરો\nદરરોજ સવાર-સાંજ લક્ષ્મીજીની પૂજા કરો અને સાંજે ઘરના મુખ્ય દરવાજાની જમણી તરફ ઘીનો દીવો રાખો. એવું માનવામાં આવે છે કે આવું કરવાથી ધનની દેવી લક્ષ્મી પ્રસન્ન થાય છે.\nચોથો ઉપાયઃ ગણેશજીની મૂર્તિને મુખ્ય દ્વાર પર મુકો.\nવાસ્તુ અનુસાર ગણેશજીની મૂર્તિ ઘરના મુખ્ય દ્વાર પર મૂકવી શુભ માનવામાં આવે છે. એવું માનવામાં આવે છે કે આ કરવાથી ધન સંબંધિત સમસ્યાઓનો અંત આવે છે. તેમજ નકારાત્મક ઉર્જા ઘરથી દૂર રહે છે.\nપાંચમો ઉપાયઃ માતા ગાયને દરરોજ તુલસીના છોડની પૂજા અને ભોગ લગાવો\nઘરમાં તુલસીનો છોડ રાખો અને તેની સામે દરરોજ ઘીનો દીવો કરો. તેમજ દરરોજ ગાય માતાને ભોગ ચઢાવો. એવું કહેવાય છે કે આવું કરવાથી દેવી લક્ષ્મીની કૃપા પ્રાપ્ત થાય છે.\nજીવનમાં ગરીબીથી બચવા માટે આ ભૂલો ક્યારેય ન કરો.\nપ્રથમ દેવ ગણેશજીનો આ 1મંત્ર અપાવશે જીવનમાં સુખ-સમૃદ્ધિ અને ધનના ભંડાર.\nપતિના પગ દબાવવા વાળી સ્ત્રીઓનુ ભાગ્ય આપણા શાસ્ત્રોમાં આવું કહ્યું છે.\nનખ રાત્રે કેમ ન કપાય? મંદિર માં ઘંટ કેમ હોય છે? ઘર કે દુકાન ની બહાર લીંબુ મરચા કેમ લગાવવામાં આવે છે? જાણો આ પાછળ નું વિજ્ઞાન


આપના ૨૦ ધારાસભ્યોને રાહત મળવાની આશા ઓછીઃ તજજ્ઞ\nકેવું રહેશે AAPનું ભવિષ્યઃ રાષ્ટ્રપતિને સોંપાયો પત્ર\nનવી દિલ્હી તા. ૨૨ : રાષ્ટ્રપતિ રામનાથ કોવિંદે રવિવારે આપના ૨૦ ધારાસભ્યોને અયોગ્ય સાબિત કરવા માટે કોર્ટના નિર્ણય પર મોહર લગાવી દીધી છે. આ સાથે જ આમ આદમી પાર્ટી (AAP)ના ૨૦ ધારાસભ્યોના ભવિષ્યને લઈને સવાલ ઉઠી રહ્યા છે. આ સમયે પાર્ટી પાસે ધારાસભ્યોની સભ્યતા બચાવવા માટે હાઈકોર્ટ અથવા સુપ્રીમ કોર્ટ જવાનો વિકલ્પ છે. બીજી સંભાવના એ છે કે પાર્ટી સીધી ચૂંટણી માટેની તૈયારી શરૂ કરી દે. જો ૨૦ બેઠકો પર દિલ્હીમાં ફરી ચૂંટણી થાય તો આ દિલ્હીની સત્તાની સેમિફાઈનલ મેચ બની જશે.\nતજજ્ઞોનું માનવું છે કે આ કેસમાં AAPને રાહત મળવાની આશા ઓછી થઈ ગઈ છે. ચૂંટણીપંચે રાષ્ટ્રપતિને સોંપેલા પત્રમાં પોતાનો નિર્ણય વિસ્તારથી સભ્યતા રદ કરવાના કારણ રજૂ કર્યા છે. આપના પૂર્વ ૨૦ ધારાસભ્યોમાંથી મોટાભાગના પોતાની પાર્ટીમાં મજબૂત દલિલ નથી કરી શકયા અને તેમનો જવાબ સામાન્ય અને હાલમાં ચાલી રહેલા તર્ક જેવો જ છે.\nઆપ ધારાસભ્ય માટે આ સમયે પહેલો વિકલ્પ હાઈકોર્ટ જવાનો છે. હાઈકોર્ટમાં આશા રાખવામાં આવી શકે છે કે આ કેસ જસ્ટિસ રેખા પિપ્લાઈ પાસે સુનાવણી માટે જશે. વકીલોનું આ મામલે કહેવું છે કે AAP માટે રાહતની કોઈ ખબર આવે તેવું શકય નથી લાગતું. પૂર્વ લોકસભા સેક્રેટરી જનરલ અને બંધારણના જાણકાર સુભાષ કશ્યપનું કહેવું છે કે AAPને કાયદાકીય રીતે કોઈ રાહત મળે તેમ લાગતું નથી, તેની સંભાવના ઘણી લેશમાત્ર પણ નથી. તેમણે કહ્યું, 'મને નથી લાગતું કે આટલા વ્યવસ્થિત અને વિસ્તારમાં પક્ષોને સમજાવતા આપેલા નિર્ણયને કોર્ટમાં પલટી શકાય.'\nઆ સમયે દિલ્હીની ૭૦ વિધાનસભા બેઠકોમાંથી ૪૬ AAP પાસે છે. ૨૦ ધારાસભ્યો છે. હવે ૨૦ ધારાસભ્યો જાય તો પાર્ટીને મોટો ઝાટકો પડશે. કાયદાકીય રીતે કોઈ રાહત મળવાની આશા નથી દેખાતી કારણ કે માનવામાં આવી રહ્યું ચે કે પાર્ટી આ ૨૦ બેઠકો પર ચૂંટણીની ફરી તૈયારી કરશે. જો હાઈકોર્ટ અને સુપ્રીમ કોર્ટ પણ AAP પાર્ટીને રાહત ન આપે તો માની શકાય કે પેટાચૂંટણી ૬ મહિનામાં જ કરાવવામાં આવી શકે છે.\nઆવનારા ૬ મહિનામાં AAP માટે મુશ્કેલ ટેસ્ટ છે, કારણ કે પાર્ટી જયાં ઐતિહાસિક જીત બાદ ફરી એક વખત જનતાની કોર્ટમાં પહોંચી છે. પાર્ટીની છબી અને દિલ્હીમાં લોકપ્રિયતા જોતા ૨૦૧૯માં દિલ્હીની ૭ લોકસભા બેઠકો પર આપ માટે કેવી આશા બંધાઈ છે, આ બધું પેટાચૂંટણીમાં ખ્યાલ આવી જશે. હાલ દિલ્હીની ૭ લોકસભા બેઠકો ભાજપના કબ્જામાં છે.(૨૧.૧૦)\nવડોદરાના ૨૦૦૦ કરોડના કહેવાતા કૌભાંડની તપાસનું શું થયું ? :ભીનુ સંકેલવાના પ્રયાસોની ભારે ચર્ચા : ૭ દિવસમાં રિપોર્ટ આપવાની સુચના અપાયેલ : રીપોર્ટનું કામ કયાં સુધી પહોંચ્યુ? વડોદરાના બે અધિકારીઓના ગાંધીનગરમાં નિવેદન લેવામાં આવ્યા access_time 4:13 pm IST\nઆજે પવિત્ર દિવસોનો યાદગાર શુભ સમન્વય access_time 11:48 am IST\nધોરાજીમાં મહારકતદાન કેમ્પ access_time 9:54 am IST\nવિપક્ષી નેતાની પીચ પર આવતા પરેશ ધાનાણીઃ સરકાર સામે 'ફટકાબાજી'ની તૈયારી access_time 11:46 am IST\nઆંતરરાજ્ય અનાજ કૌભાંડમાં સોનગઢ પોલીસ દ્વારા ટ્રકચાલક અને ક્લિનરની ધરપકડ access_time 11:32 pm IST\nકાઠી સમાજના અગ્રણી શ્રી પ્રશાંત વાળાનું ક્ષત્રીય સમાજને નિવેદન... access_time 12:25 am IST\nઅમેરિકામાં પાકિસ્તાનના પૂર્વ રાજદૂત વિરુદ્ધ ફરિયાદ access_time 6:35 pm IST\nકોલબિયાંમાં ભૂસખલનથી 13 બસ યાત્રીના મોત access_time 6:36 pm IST


તમે ક્યાં ક્રોએશિયા મુલાકાત લેતી વખતે તમારી ટ્રેન વિન્ડો માંથી એક સુંદર ઝાંખી પકડી શકતા નથી. ક્રોએશિયા તેના આશ્ચર્યજનક અને માટે જાણીતું છે શ્વાસ સૂર્યાસ્ત, જેથી તમે ખાતરી કરો કે તમારા કૅમેરા તૈયાર છે સૂર્યાસ્ત દરમિયાન યુરોપમાં શ્રેષ્ઠ ટ્રેન સવારી શોધવા માટે, કારણ કે તમે બંધાયેલ કરી રહ્યાં છો અહીં.\nજ્યારે તમે વિચારો જર્મની, તમે તેને નથી લાગતું કે સૂર્યાસ્ત દરમિયાન યુરોપમાં શ્રેષ્ઠ ટ્રેન સવારી કર્યા નથી, પરંતુ તમે pleasantly તે શું આપે છે આશ્ચર્ય થશે. તમે પણ ઇંગલિશ ગાર્ડન પરથી લેવાયેલી આ તસવીર દરેક દિવસ વિચાર મ્યુનિક. નિરભ્ર આકાશ અને એક સુંદર શહેર સ્કાયલાઇન વિચારો.\nઆ શ્રેષ્ઠ રાખવામાં રહસ્યો પૈકીનું એક છે! અને યુરોપમાં શ્રેષ્ઠ ટ્રેન સવારી એક, તેના પર ખાડી પર સ્થિત થયેલ છે સારડિનીયા પશ્ચિમ કિનારા, ઇટાલી. S'Archittu જ નાના સમુદ્ર ઉપાય જાણવા તે છે! મુખ્ય બીચ ચોક્કસપણે પર માર્વેલ કંઈક છે, પરંતુ ખાતરી કરો કે તમે થોડી મોકળો-પથ્થરમારો સાથેની પગદંડી ઓછી પ્રવાસ લઇ બનાવવા. તમે જે અંતમાં છો તેનો અંત આવશે ગામનો વાસ્તવિક રત્ન: એક ચૂનાના કમાન સમુદ્ર સતત ક્રિયા દ્વારા સરભર. ભલે સમુદ્ર શાંત છે, તે સામાન્ય રીતે છે જેમ ઉનાળો, અથવા રફ, લાક્ષણિક શિયાળો, S'Archittu સૂર્યાસ્તથી હંમેશા આરામ અને તે સમયે ડિસીસિસ લેવા માટે એક કારણ છે.\nખાતરી કરો કે તમારી માત્ર ચિંતા રહી છે તમારા કૅમેરા અથવા ફોન એપ્લિકેશન યુરોપની સુંદરતા લેવા માટે સમયસર તૈયાર છે જ્યારે સૂર્યાસ્ત થાય છે. અમારી સાથે યુરોપમાં તમારી શ્રેષ્ઠ ટ્રેન સવારી બુક કરો SaveaTrain.\nતમે તમારી સાઇટ પર અમારા બ્લોગ પોસ્ટને એમ્બેડ કરવા માંગો છો, પછી અહીં ક્લિક કરો: https://iframely.com/embed/https%3A%2F%2Fwww.saveatrain.com%2Fblog%2Fbest-train-rides-europe-sunset%2F%0A%3Flang%3Dgu - (નીચે સ્ક્રોલ કરો જુઓ એમ્બેડ કોડ)


પેટ્રોલ-ડીઝલની કિંમતો મામલે પેટ્રોલીયમ મંત્રી એ કરી આ વાત, જાણો રાહત મળશે કે નહી - Gujrat Khabar\nHome/Gujarat/પેટ્રોલ-ડીઝલની કિંમતો મામલે પેટ્રોલીયમ મંત્રી એ કરી આ વાત, જાણો રાહત મળશે કે નહી\nપેટ્રોલ-ડીઝલની કિંમતો મામલે પેટ્રોલીયમ મંત્રી એ કરી આ વાત, જાણો રાહત મળશે કે નહી\nપેટ્રોલ-ડીઝલમાં રેકોર્ડબ્રેક ભાવ ને કારણે લોકોના જીવન પર મોટી અસર પડી છે. આનાથી સરકાર પર પણ દબાણ પણ આવ્યું છે. કોરોના મહામારી ને કારણે અનેક ખર્ચાઓને કારણે સરકાર ટેક્સ ઘટાડી શકે તેમ નથી.બીજી તરફ પેટ્રોલ અને ડીઝલ નો ભાવ વધારે હોવાને કારણે લોકોના ખિસ્સા પરનો ભાર સતત વધી રહ્યો છે.\nકેન્દ્રીય પેટ્રોલિયમ મંત્રી ધર્મેન્દ્ર પ્રધાને કહ્યું કે આંતરરાષ્ટ્રીય બજારોમાં કિંમતોમાં વધારો થવાને કારણે ભારતમાં તેલની કિંમતોમાં વધારો જોવા મળ્યો છે. પરંતુ આ વધારો હંગામી છે, ધીરે ધીરે આ ભાવ નીચે લાવવામાં આવશે. પેટ્રોલિયમમંત્રી એ વધુમાં જણાવ્યું હતું કે કેન્દ્ર અને રાજ્યો બંને ના ટેક્સ ના કારણ સરકારની આર્થિક હાલત સુધરી રહી છે.\nછેલ્લા2અઠવાડિયાથી પેટ્રોલ અને ડીઝલના ભાવ સ્થિર રહ્યા છે. કિંમતો હાલમાં તેમના રેકોર્ડ સ્તરે છે. આ કિંમતોનો ટેક્સ શેર મોટો છે. દિલ્હીમાં પેટ્રોલની કિંમત લિટર દીઠ 91.17 રૂપિયા છે, જેમાં બેઝ પ્રાઈસ .૨6 રૂપિયા પ્રતિ લિટર, એક્સાઇઝ ૩૨.૯ રૂપિયા પ્રતિ લિટર, ડીલર કમિશન ૩.૬૯ રૂપિયા પ્રતિ લિટર, વેટ 21.04 રૂપિયા પ્રતિ લિટર છે.


અમેરિકી યુવતીને ભેટવાનો ચાર્જ છે ૩૨૦૦ રૂપિયા\nજૅકી સૅમ્યુઅલ નામની ૨૯ વર્ષની આ યુવતી તેની સાથે ભેટીને સૂવા માટે ચાર્જ વસૂલે છે. તે એક કલાક આલિંગન આપવાના ૨૬૦ ડૉલર (આશરે ૩૨૦૦ રૂપિયા) લે છે. એક અઠવાડિયામાં આ રીતે તે ૩૦ વ્યક્તિઓને ભેટે છે. આ પ્રોફેશનમાં તેણે કેટલાક કડક નિયમો પણ રાખ્યા છે. જેમ કે ક્લાયન્ટ તેના ગુપ્તાંગને ટચ કરી શકશે નહીં. એટલું જ નહીં, આ મીટિંગ માત્ર ન્યુ યૉર્કમાં આવેલા તેના ઘરમાં જ થશે, એટલે કે આ યુવતી કોઈ પણ ગ્રાહકના ઘરે કે હોટેલમાં જશે નહીં. જૅકીનું કહેવું છે કે આલિંગન આપવું એ તદ્દન હેલ્થી, આધ્યાત્મિક અને આનંદદાયક બાબત છે. મારા કેટલાક ક્લાયન્ટ મારા કરતાં ઉંમરમાં મોટા છે, કેટલાક એવા છે જેમની પત્નીનું મૃત્યુ થઈ ચૂક્યું છે તેથી તેઓ માત્ર હૂંફ મેળવવા મારી પાસે આવે છે.


Banaskantha : પાંચ દિવસથી કોરોના રસીના અભાવે, રસીકરણ અભિયાન સદંતર બંધ Banaskantha residents suffer due to lack of Coronavirus vaccines in District | TV9 Gujarati\nગુજરાતી સમાચાર » વિડિઓઝ » Banaskantha : પાંચ દિવસથી કોરોના રસીના અભાવે, રસીકરણ અભિયાન સદંતર બંધ\nસરકારે 10 જીલ્લાના 18 વર્ષથી ઉપરના તમામ વ્યક્તિઓને રસીકરણ માટે આહ્વાન કર્યું છે. પરંતુ બનાસકાંઠા જિલ્લામાં 45 વર્ષથી ઉપરના લોકોને રસી આપી શકાય તે માટે પણ રસીનો જથ્થો નથી\nPublished On - 19:01 PM,4May 2021\nબનાસકાંઠા જિલ્લામાં છેલ્લા પાંચ દિવસથી કોરોના રસીનો જથ્થો નથી. જેના કારણે રસીકરણ અભિયાન સદંતર બંધ થયું છે. અનેક લોકો કોરોનાનું સુરક્ષાકવચ ગણાતી વેક્સિન મુકવા માટે આવે છે. પરંતુ તેમને કલાકો સુધી રાહ જોયા બાદ વેકસીન લીધા વિના પરત ફરવું પડે છે. જેના કારણે લોકો મુશ્કેલી વેઠી રહ્યાં છે. ચાલો જોઈએ વિડીયો કે જેમાં રસીકરણ કરાવવા ઈચ્છુક નાગરિકો પોતાની મુશ્કેલી વર્ણવી રહ્યા છે.\nસરકારે 10 જીલ્લાના 18 વર્ષથી ઉપરના તમામ વ્યક્તિઓને રસીકરણ માટે આહ્વાન કર્યું છે. પરંતુ બનાસકાંઠા જિલ્લામાં 45 વર્ષથી ઉપરના લોકોને રસી આપી શકાય તે માટે પણ રસીનો જથ્થો નથી. બનાસકાંઠા જિલ્લામાં છેલ્લા પાંચ દિવસથી રસીનો જથ્થો પહોંચવો જોઈએ એ પહોંચ્યો નથી. જેના કારણે તમામ રસીકરણ કેન્દ્રો પણ લોકોની કતારો લાગી છે. લોકો વહેલી સવારથી વેક્સિન લેવા માટે લાઇનમાં ઊભા રહે છે. પરંતુ વેકસીન ન હોવાથી રસીકરણ થઈ શકતું નથી. લોકો પણ સરકાર સામે આક્ષેપ કરી રહ્યા છે કે સરકાર માત્ર જાહેરાતો કરે છે. પરંતુ તેના સામે રસીકરણ માટે વ્યવસ્થા થવી જોઈએ તે થતી નથી. લોકો હાલાકી ભોગવી રહ્યા છે.\nબનાસકાંઠા જિલ્લામાં છેલ્લા પાંચ દિવસથી વેકસીનનો જથ્થો પહોંચતો નથી. જેનો સ્વીકાર ઇન્ચાર્જ જિલ્લા અધિકારી જીગ્નેશ હરિયાણી પણ કરી રહ્યા છે. તેમનું કહેવું છે કે સરકારે 18 વર્ષથી ઉપરના વ્યક્તિઓને વેકસીન માટે જે 10 જિલ્લાઓમાં વેકસીનની જાહેરાત કરી છે તેમાં બનાસકાંઠા જીલ્લો બાકાત છે. પરંતુ 45 વર્ષથી ઉપરના લોકો માટે પણ જીલ્લામાં જે વેકસીન આવવી જોઈએ તે જથ્થો છેલ્લા ત્રણ દિવસથી આવ્યો નથી. જેના કારણે વેકસીન વિના રસીકરણ ની પ્રક્રિયા સ્થગિત થઈ છે.\nબીજી લહેર ઓછી થઇ રહી છે : રાજ્યની Covid Task Forceના સભ્ય અને ઇન્ટરવેન્શન કાર્ડિયોલોજીસ્ટ ડૉ. તેજસ પટેલ જણાવે છે કે, મેના પ્રથમ અઠવાડિયાથી COVIDના કેસ ઘટવાના શરૂ થઇ ગયા છે. અને, હવે 10-15 દિવસમાં લોકો CORONAની અસરમાંથી બહાર આવી જશે.\nત્યાં સુધીમાં બીજા વેવ્સમાં CORONA વાઇરસની મોટાભાગની અસરો સમાપ્ત પણ થઇ જશે. હાલમાં નવા કેસ ઓછા થાય છે, તેમજ રિકવરી રેટ પણ ઘણો સારો છે, જે એક સારી નિશાની છે. આગામી થોડા અઠવાડિયામાં લોકો CORONAમાંથી બહાર નીકળી જશે. પરંતુ, છૂટાછવાયા કેસ ચાલુ રહેશે. જોકે, લોકોએ છ મહિના સુધી MASK, Sanitizer અને Social distanceનું પાલન કરવું પડશે.\nઆ પણ વાંચો : Coronavirus : કોરોનાની રસી જલ્દી ન મળી તો બંધ કરી દઇશુ કામ,પાયલોટ્સે મેનેજમેન્ટને આપી ધમકી


સિંઘમ સાથે પરણવા આ અભિનેત્રીએ કર્યો હતો આપધાતનો પ્રયાસ, પણ પછી લગ્ન પહેલા જ થઇ ગયુ બધુ ડામાડોળ\nHomeGujrati Newsસિંઘમ સાથે પરણવા આ અભિનેત્રીએ કર્યો હતો આપધાતનો પ્રયાસ, પણ પછી લગ્ન પહેલા જ થઇ ગયુ બધુ ડામાડોળ\nસિંઘમનું એક ખાસ ઇન્ટરવ્યૂ: આખરે કઈ અભિનેત્રીએ સિંઘમ માટે જીવ આપવાની કોશિશ કરી હતી, અને કેમ?\nઅજય દેવગને ફિલ્મ ઇન્ડસ્ટ્રીમાં3દાયકા દરમિયાન ઘણી બધી હિટ ફિલ્મો આપી છે. આજે એ સૌથી વધારે હિટ અભિનેતાઓમાંથી એક ગણાય છે. ફિલ્મમાં જેમની હાજરી જ ફિલ્મના હિટ થવાની ગેરંટી બની જાય એવા અભિનેતા છે અજય દેવગન.અત્યારે તો અજય દેવગન એકદમ ગંભીર સ્વભાવના બની ગયા છે પણ એક સમય એવો પણ હતો જ્યારે એ એકસાથે ત્રણ ત્રણ અભિનેત્રીઓને એકસાથે ડેટ કરી રહ્યા હતા.અને આ વાત એટલી બધી વધી ગઈ કે એક અભિનેત્રી સાથે એમનું મીડિયા પર યુદ્ધ શરૂ થઈ ગયું હતું.\nઅને પછી આવ્યું ફિલ્મ ઇન્ડસ્ટ્રીના સૌથી વિસ્ફોટક ઇન્ટરવ્યૂ માનું એક 90ના દશકામાં ફિલ્મોની સાથે સાથે અજય દેવગનના લવ અફેર પણ ખૂબ ચર્ચામાં રહ્યા હતા.ખાસ કરીને અજય દેવગન અને રવીના ટંડનની લવ સ્ટોરી બહુ જ કોન્ટ્રોવર્સીયલ રહી હતી.એટલે સુધી કે અજય દેવગને એક ઇન્ટરવ્યૂમાં રવીના ટંડનને જૂઠી અને બેવફા પણ કહી દીધું હતું.અજયે કહ્યું હતું કે ” જો દુનિયામાં રવીના ટંડન છેલ્લી અભિનેત્રી હશે તો પણ તે રવીના સાથે ફિલ્મોમાં કામ કરવા તૈયાર નહિ થાય.રવીના ટંડનનો અજય દેવગન પણ આરોપ હતો કે અજય દેવગન એમને ડેટ કરી રહ્યા હતા પણ કરિશ્મા કપૂર માટે એમને રવીના સાથે વિશ્વાસઘાત કર્યો હતો. એ સમયે અજય દેવગન બન્ને અભિનેત્રીઓ સાથે અલગ અલગ ફિલ્મમાં કામ કરી રહ્યા હતા.\nઅજય દેવગને પણ પોતાના પર લગાવેલા આરોપોનો એક ઇન્ટરવ્યૂમાં જવાબ આપ્યો હતો અને કહ્યું હતું કે રવીનાને સારવારની જરૂર છે. જો હું મારી જાત પર ઉતરી આવીશ તો હું એટલા રહસ્ય ખોલીશ કે રવીના કોઈને મોઢું બતાવવા લાયક પણ નહીં રહે.રવીનાનું અફેર 1994ની સુપરહિટ ફિલ્મ દિલવાલેની શૂટિંગ દરમિયાન શરૂ થયું હતું. બંનેના અફેરના સમાચારની ખૂબ ચર્ચા થઈ હતી.પણ એ અફેર લાંબા સમય સુધી ન ટકી શક્યું.\nએ જ સમયે અજય અને કરિશ્મા કપૂરની ફિલ્મ જીગરનું શૂટિંગ ચાલી રહ્યું હતું. અને અજયે રવીનાને છોડીને કરિશ્માનો હાથ પકડી લીધો.કહેવામાં આવે છે કે અજયના આમ જતા રહેવાથી રવીના ડિપ્રેશનમાં જતી રહી હતી. એટલી હદ સુધી એ ડિપ્રેસ હતી કે એમને આપઘાત કરવાની કોશિશ પણ કરી હતી.રવીનાના કહેવા પ્રમાણે અજય દેવગન એમને ડેટ કરી રહ્યા હતા પણ કરિશ્મા કપૂર માટે અજયે રવીના સાથે વિશ્વાસઘાત કર્યો. રવીનાની વાત માનીએ તો અજયે ઘણી ફિલ્મોમાંથી રવીનાને કઢાવી હતી અને કરિશ્માએ રવીનાને રિપ્લેસ કરી હતી.અજય દેવગને રવીના ટંડન ના આક્ષેપો સાંભળ્યા પછી ફિલ્મફેર મેગેઝીનના જુલાઈ 1994 એડિશનમાં પોતાનો ગુસ્સો ઠાલવ્યો હતો.\nઅજયે આ ઇન્ટરવ્યૂ દરમીયામ એટલે સુધી કહી દીધું હતું કે રવીનાએ કોઈ સારા મનોચિકિત્સક પાસે જવું જોઈએ. અન્ય દેવગને સીધું જ કહી દીધું કે રવીનાને સારવારની જરૂર છે.ના એ મારી ક્યારેય મિત્ર હતી,ના મેં એને ક્યારેય કોઈ પ્રેમ કર્યો હતો. બધું જ એને જાતે જ ઈમેજીન કરી લીધું છે. અને હું મારા આ અપમાનને ક્યારેય નહીં ભૂલું. અજય દેવગનની વાત માનીએ તો રવીના એમની ફેમેલી ફ્રેન્ડ હતી એટલે એમને ઘરે આવવા પર કોઈ રોકી નહોતું શકતું. એ હંમેશા અજય સાથે વાત કરવાનો પ્રયત્ન કરતી હતી પણ અજયે ક્યારેય એની સાથે વાત નથી કરી.\nઅજય દેવગને કહ્યું હતું કે રવીના ટંડન દ્વારા આપઘાત કરવાની કોશિશ ફક્ત પબ્લિસિટી માટે જ હતી. રવીના બસ થોડી લાઈમલાઈટ ઇચ્છતી હતી જે એમને મળી ગઈ. અજય દેવગને આગળ જણાવ્યું કે બધા જ જાણે છે કે રવીના જન્મથી જ જૂઠી છે. એટલે એના નાના નાના સ્ટેટમેન્ટ મને જરાય સેડ નથી કરતા. પણ આ વખતે એને હદ વટાવી દીધી છે.\nરવીનાની વાત સાંભળીએ તો અજયે રવીનાને ઘણી ફિલ્મોમાંથી કઢાવી છે. અને કરિશ્માએ રવીનાને રિપ્લેસ કરી છે. પણ અજય દેવગને એમના ઇન્ટરવ્યૂમાં ચોખ્ખું જ કહ્યું હતું કે એમને પ્રોડ્યુસરને હીરો બદલવા માટે કહ્યું હતું કારણ કે એ રવીના સાથે કામ નહોતા કરવા માંગતા.એ એમનું મોઢું જોવું પણ સહન નહોતા કરી શકતા. અજય દેવગને કહ્યું હતું કે જો દુનિયાની છેલ્લી હિરોઇન રવીના ટંડન હશે તો પણ એ એની સાથે કામ નહીં કરે.\nઅજય દેવગને વધુ માં કહ્યું હતું કે રવીના પત્રો અંગે પણ જૂઠું બોલી રહી છે. રવીના અજયના નામ પર પોતાને જાતે જ પત્ર લખતી હતી. જો એનામાં હિંમત હોય તો એ પત્રો પબ્લિશ કરીને બતાવે. હું પણ એના ઇમજીનેશન ને વાંચવા માંગુ છું. અમારા પરિવાર એકબીજાને થોડા વર્ષોથી ઓળખતા હતા. એ અમારા ઘરે આવતી હતી. કારણકે એ મારી બહેનની ફ્રેન્ડ હતી. મેં એને ક્યારેય પ્રેમનું કોઈ વચન નથી આપ્યું. ફિલ્મો સિવાય મેં ક્યારેય રવીના ટંડન સાથે એક ફોટો પણ નથી પડાવ્યો.


Ahmedabad-based tech startup Petpooja collects more than 17 lakh voice samples to create an audio menu | અમદાવાદના ટેક સ્ટાર્ટઅપ પેટપૂજાએ ઓડિયો મેનુ બનાવવા દેશભરમાંથી 17 લાખથી વધુ વોઇસ સેમ્પલ ભેગાં કર્યાં - Divya Bhaskar\nટેકનોલોજી:અમદાવાદના ટેક સ્ટાર્ટઅપ પેટપૂજાએ ઓડિયો મેનુ બનાવવા દેશભરમાંથી 17 લાખથી વધુ વોઇસ સેમ્પલ ભેગાં કર્યાં\nફાસ્ટફૂડ પાર્લર, કાફેમાં બોલીને ઓર્ડર કરી શકાય એવું ડિવાઇસ બનાવ્યું\nરેસ્ટોરાંને મેનેજમેન્ટ, ઇન્વેન્ટરી અને મેનુ મેનેજમેન્ટ સહિતની સર્વિસ આપતા અમદાવાદના ટેકનોલોજી સ્ટાર્ટઅપ પેટપૂજાએ ઓર્ડર અને બિલિંગની પ્રોસેસને ઝડપી બનાવવા માટે એક વોઇસ ઓર્ડરિંગ ડિવાઇસ બનાવ્યું છે. આ ડિવાઇસ માટે કંપનીએ વીતેલાં ત્રણ વર્ષમાં દેશનાં 28 રાજયોમાંથી 17 લાખથી વધુ લોકો પાસેથી વિવિધ વાનગીઓનાં નામ બોલાવી અને તેમનાં વોઇસ સેમ્પલ લીધાં હતાં. આ તમામ વૉઇસને ક્લીન કરી એક ડિવાઇસમાં લોડ કરવામાં આવ્યા છે, જેથી ગ્રાહક બોલીને સીધો જ ઓર્ડર કરી શકે.\nડાબેથી પેટપૂજાના સ્થાપકો અપૂર્વ પટેલ, પાર્થિવ પટેલ અને શૈવલ દેસાઈ.\nઆને કારણે ઓર્ડર ટાઈમિંગ ઘટશે\nપેટપૂજાના કો-ફાઉન્ડર પાર્થિવ પટેલે જણાવ્યું હતું કે સામાન્ય રીતે રેસ્ટોરાંમાં આપણે જે ખાવું હોય એ પસંદ કરવું અને પછી એ ઓર્ડર કરવો એ એક પ્રોસેસ છે, જેમાં લગભગ 10-15 મિનિટ જેવો સમય લાગે છે. કાફે કે ફાસ્ટફૂડ પાર્લરમાં તો એનાથી પણ વધારે સમય લાગે છે. વોઇસ ઓર્ડરિંગ ડિવાઇસના કારણે આ સમય ઘટી જશે. ઉપરાંત આ મશીનમાં એકવાર ઓર્ડર આવશે એટલે તેનું બિલ પણ બની જશે અને શેફ પાસે ઓર્ડર પણ જતો રહે છે, એટલે આ આખી પ્રોસેસ એકસાથે થશે, જેને કારણે ગ્રાહક તેમજ સંચાલકો માટે પણ ઘણું સરળ થઈ જશે.\nસેમ્પલ કલેક્શન અને ક્લિનિંગમાં ત્રણ વર્ષ લાગ્યાં\nઆ પ્રોજેક્ટ હેન્ડલ કરનાર પેટપૂજાના વાઇસ-પ્રેસિડેન્ટ શૈવલ દેસાઇએ જણાવ્યું હતું કે અમે ભારતનાં લગભગ તમામ રાજ્યોમાંથી મહિલા અને પુરુષોનાં 17 લાખથી વધુ વોઇસ સેમ્પલ લીધાં હતાં. આ વોઇસને કલેક્ટ કરવામાં અને ક્લીન કરવામાં અમને આશરે3વર્ષ જેટલો સમય લાગ્યો હતો. અમુક વાનગીઓ કોમન હતી, જ્યારે અમુકનાં નામ પ્રદેશ પ્રમાણે બદલાતાં હોય છે. આ રીતે અમારી પાસે લગભગ 25 લાખથી વધુ વિવિધ પ્રકારની વાનગીઓનાં નામ બોલાયાં છે.\nઇ-મેલ પર લિન્ક મોકલી ઓનલાઈન વોઇસ સેમ્પલ લેવામાં આવ્યાં હતાં.\nશૈવલ દેસાઇ જણાવે છે કે આ ડિવાઇસ માટે પાઈલોટ પ્રોજેક્ટ અમે અમદાવાદથી શરૂ કરીશું. ઇન્ડિયન ઇન્સ્ટિટ્યૂટ ઓફ મેનેજમેન્ટ, અમદાવાદમાં આવેલા રાધિકા કાફેમાં ટૂંક સમયમાં આ વોઇસ ઓર્ડરિંગ મશીન લગાડવામાં આવશે. અત્યારે અમારું ફોકસ ફાસ્ટફૂડ પાર્લર અને કાફેટેરિયાને છે, કેમ કે આ પ્રોડક્ટ તેમના માટે વધારે અનુકૂળ છે.\nરેસ્ટોરાં માટે વેઇટર કોલિંગ ડિવાઇસ પણ બનાવ્યું\nપેટપૂજાના સહ-સ્થાપક અપૂર્વ પટેલે જણાવ્યું હતું કે રેસ્ટોરાંમાં આવતા ગ્રાહકો અવારનવાર વેઇટરને બોલાવે છે. પાણી પીવાનું હોય કે ઓર્ડર કરવાનો હોય તેમજ બિલ બનાવવા માટે પણ ગ્રાહકો વેઇટરને બોલાવતા હોય છે. સૌની બોલાવવાની પોતાની રીત હોય છે અને ક્યારેક એવું પણ બને કે વધારે ભીડ હોય તો કોઈ એટેન્ડ કરી પણ ના શકે. આ માટે અમે વેઇટર કોલિંગ ડિવાઇસ બનાવ્યું છે, જે એકદમ કોમ્પેક્ટ છે અને ટેબલ પર રાખી શકાય છે. ગ્રાહક બટન દબાવે અને તેના સિગ્નલ મેનેજર, બિલ કાઉન્ટર અને વેઇટર પાસે જાય છે, જે ફ્રી હોય તે ગ્રાહકને એન્ટેન્ડ કરે છે.\nપેટપૂજાનું 25000થી વધુ રેસ્ટોરાં સાથે જોડાણ\nપાર્થિવ પટેલે જણાવ્યું હતું કે અમે લગભગ એક દાયકાથી હોટાલ અને રેસ્ટોરાં ઇન્ડસ્ટ્રી સાથે સંકડાયેલા છીએ. તેમને પડતી મુશ્કેલીઓ અને તેમની જરૂરિયાતોને અમે સમજી શકીએ છીએ અને એટલે જ આવાં ડિવાઇસ બનાવ્યાં છે. હાલમાં અમદાવાદ, મુંબઈ, પુણે, દિલ્હી, બેંગલુરુ સહિતનાં શહેરોમાં QSRs, કલાઉડ કિચન્સ, ફૂડકોર્ટસ, કાફે, બાર્સ, બેકરીઝ વગેરે 25,000થી વધુ ખાણીપીણીના એકમો અમારી સાથે જોડાયેલા છે. પેટપૂજા રેસ્ટોરાંની રિપોર્ટિંગ અને એડવાન્સ્ડ એનાલિટિક્સ સહિતની બિલિંગ, કિચન ઓર્ડર, ટોકન, ઈન્વેન્ટરી, સ્ટોક અને કાચા માલ, રિસીપ્ટસ, મેનુ, તમામ મહત્ત્વની કામગીરીઓ સંભાળે છે.\nરેસ્ટોરાંમાં સર્વિસ માટે રોબોટ પણ બનાવ્યો છે\nપેટપૂજાએ 2020માં અમદાવાદની એક રેસ્ટોરાં માટે એક રોબોટ પણ બનાવ્યો છે. આ રોબોટ ગ્રાહકોએ કરેલા ઓર્ડરને તેના ટેબલ સુધી પહોંચાડે છે. પાર્થિવ પટેલે જણાવ્યું હતું કે અમને આવા બીજા પણ ઓર્ડર મળી રહ્યા છે અને અમે એના પર કામ કરી રહ્યા છીએ. વેઇટર કોલિંગ ડિવાઇસની અત્યારે ઘણી ડિમાન્ડ આવી છે અને અત્યારસુધીમાં 600થી વધારે ડિવાઇસ માટે ઓર્ડર પણ મળ્યા છે. જોકે અમે ટેક્નોલોજી કંપની છીએ એટલે હાર્ડવેરની બાબતમાં થોડા ધીમા ચાલીએ છીએ.\nઉડાને રૂ. 40 કરોડનું રોકાણ કર્યું છે\nરિટેલર્સ સાથે સંકડાયેલા ઇ-કોમર્સ પ્લેટફોર્મ ઉડાને 2020માં અમદાવાદના સ્ટાર્ટઅપ પેટપૂજામાં રૂ. 40 કરોડ જેવું રોકન કરેલું છે. કંપની અત્યારસુધી સોફ્ટવેર સર્વિસીઝ પર કામ કરતી હતી, પણ હવે સાથે સાથે ડિવાઇસ પર પણ કામ કરે છે. આ માટે આવનારા દિવસોમાં કંપની બજારમાંથી વધુ ભંડોળ એકઠું કરશે.


actress bhojpuri tv akshara singh say about bollywood and share\nSeptember 22, 2020 | 5:42 pm IST\nબોલિવૂડમાં હવે ઘમાસાણ મચી ગયું છે. સુશાંતનો કેસ ક્યારે ડ્રગ્સ એંગલમા પરિવર્તિત થઈ ગયો કોઈને ખબર જ પડી અને હવે તો મોટા મોટા સેલેબ્રિટી પણ આ મામલે ભેરવાતા નજરે ચડી રહ્યા છે. એનસીબીએ પુરી રીતે આ કેસની તપાસ હાથ ધરી છે અને ભલભલા લોકોને પસરેસો વળવા લાગ્યો છે. ત્યારે બોલિવૂડમાં પોતાની એક અલગ ઓળખાણ બનાવનારી અને ભોજપુરી ઈન્ડસ્ટ્રીની હિટ અભિનેત્રી અક્ષરા સિંહે ચોંકાવનારો ખુલાસો કર્યો છે.\nઅક્ષરા સિંહે કહ્યું કે ઈન્ડસ્ટ્રીમાં ડ્રગ્સ લઈએ તો હાઈ પ્રોફાઈલના માનવામાં આવે છે. આખા દેશમાં આ વસ્તુ વઝારે ઝડપથી ફેલાઈ રહી છે. પરંતુ મુંબઈમાં એની પકડ વધારે છે. આ જ સાચો સમય છે અને તેની પડતાલ તરત થવી જોઈએ. આપણી ઈન્ડસ્ટ્રીમાં ગૃપિજમ છે. જેટલા મોટા લોકો છે તે મળીને પાર્ટી કરે છે અને ડ્રગ્સ લે છે. જો એક બે લોકો તેના વિરોધમાં અવાજ ઉઠાવે તો તેને બંધ કરી દેવામાં આવે છે. તેને બાયકોટ પણ કરી દેવામાં આવે છે. તમે ખુદ જોઈ લો કે હાલમાં પણ એકબીજા સેલેબ્રિટી એકબીજાને બચાવતા જોવા મળી રહ્યા છે.\nतेरी रहमत……..🙏 #thankful #believe #blessed #positivevibes #invisiblepower #godisthere #kind #spreadthelove💞💫💞\nA post shared by Akshara Singh (@singhakshara) on Sep 12, 2020 at 1:13am PDT\nજયા બચ્ચનના નિવેદન પર અક્ષરા સિંહે કહ્યું કે, થાળીમાં છેદ કહેવાની જગ્યાએ જયા જીએ આ યુવાનોમાં ફેલાવવામાં આવી રહેલી ખરાબ આદત દુર કરવામાં મદદ કરવી જોઈએ. કે જેથી આ વસ્તુ જલ્દી જ ખત્મ થઈ જાય. એ પણ જાણે જ છે કે બોલિવૂડમાં ડ્રગ્સનું કેવું કનેક્શન છે. આટલા મોટા નામ સામે આવ્યા બાદ એનું શું કહેવું છે એ પણ જયા જીને પૂછવું જોઈએ.\nઅક્ષરાએ આગળ વાત કરી કે ટીવી ઈન્ડસ્ટ્રીમા આ બધું ખુબ ઓપન છે. બોલિવૂડમાં તો હાઉસ પાર્ટી થાય છે પણ ટીવીમાં તો મે લોકોને સેટ પર જ આવું કરતાં જોયા છે. કેટલાક પેકેટ ઉપયોગ કરવામાં આવે છે. મે ક્યારેય આવી વાતોમાં રસ નથી દાખવ્યો. એમાં શામેલ ન થવાના કારણે કામ પર અસર કરે છે. ઓફર મળવાની પણ બંઘ થઈ ગઈ છે. અક્ષરાએ કહ્યું કે મને કામ ભલે ન મળે, પણ હું એવી ગંદકીથી અલગ રહીશ, કારણ કે મારે કામ અને સંઘર્ષ કરવો છે.\nઆ વીડિયો પણ જુઓ: સુરતમાંથી ઝડપાયું એક કરોડનું MD ડ્રગ્સ


Surat | VTV News\nસુરતમાં લુખ્ખા તત્વોના આતંક વધ્યો, હપ્તાની માગણી કરતા શખ્સો CCTVમાં કે\nસુરત શહેરમાં લુખ્ખા તત્વોના આતંક દિવસેને દિવસે વધી રહ્યો છે ત્યારે શહેરના સિટીલાઇટ વિસ્તારમાં હપ્તાખોર ટોળકી સક્રિય બની છે. આ ટોળકી દ્વારા શોપિંગ સેન્ટરમાં ચાલતા સ્પા સેન્ટરમાં હપ્તાની માગણી કરવામાં આવી હતી.\nસુરતમાં ભાજપના વધુ એક કોર્પોરેટર લાંચ લેતા ઝડપાયા...\nસુરતમાં ભાજપના વધુ એક કોર્પોરેટર લાંચ લેતા ઝડપાયા છે. ACBએ ભાજપના કોર્પોરેટર જયંતિ ભંડેરી 50 હજારની લાંચ લેતા ઝડપી પાડ્યા હતા. જયંતિ ભંડેરીએ ગેરકાયદે બાંધકામ મામલે તબીબ પાસે લાંચ માગી હતી. જેની જાણ થતા ACBએ છટકું ગોઠવીને કોર્પોરેટરની ધરપકડ કરી છે. ઉલ્લેખનીય છે કે, આ પહેલા ભાજપના\nસ્ટેચ્યુ ઓફ યુનિટીની મુલાકાત લેવાના હોવ તો તમારા માટે આવ્યા સારા સમાચા\nનર્મદામાં સ્ટેચ્યુ ઓફ યુનિટીની મુલાકાત લેતા લોકો માટે સારા સમાચાર છે. હવેથી સ્ટેચ્યુ ઓફ યુનિટીની ટિકિટ લેવાના સમયગાળામાં વધારો કરવામાં આવ્યો છે. પ્રવાસી હવે સવારે 8થી સાંજના6વાગ્યા સુધી પ્રવેશ મેળવી શકશે. મહત્વનું છે કે અગાઉ5વાગ્યા સુધી ટિકિટ મળતી હતી. જો કે,\nસુરત: પાડોશી યુવકનો9વર્ષની બાળકી સાથે દુષ્કર્મ આચરવાનો પ્રયાસ\nસુરતના પાંડેસરા વિસ્તારમાં9વર્ષીય બાળકી સાથે દુષ્કર્મ આચરવાનો પ્રયાસ થયો છે. આવું કૃત્યુ અન્ય કોઈ નહીં પરંતુ બાળકીના પાડોશીએ જ કર્યું છે. પાડોશી યુવકે બાળકીને વસ્તુ આપવાના બહાને પોતાના ઘરમાં બોલાવી હતી અને દુષ્કર્મ આચરવાનો પ્રયાસ કર્યો હતો. જોકે બાળકીએ બુમાબુમ\nદરેક પ્રકારના રોગ સામે લડવા માટે આ ગામના દંપતીએ કરી અનોખી પહેલ\nઆજના આધુનિક યુગમાં લોકો કમાવવા માટે નવા નવા પેતરા કરતા હોય છે. લોકો ખેતરમાં મોટા ભાગે ખેતી કરતા જોવા મળે છે, શાકભાજી, ડાંગર, કેરી વગરેની ખેતીથી ખેતરો ભરાયેલા હોય છે. આ ખેતીમાં ઉપયોગમાં લેવાતી દવા\nVIDEO: દસમું ભણેલા સુરતીની કમાલ, વૉઈસ કમાન્ડથી ઑપરેટ થતી કાર બનાવી\nઆપણે ત્યાં ઉંચ્ચ કક્ષાની માનસિક ક્ષમતા ધરાવતા હોનહાર યુવાનોની કમી નથી. બસ માત્ર તેમને સારી તકની જરૂર હોય છે. તક મળે તો તેઓ પોતાની ક્ષમતાનો પરિચય દુનિયાને આપી દેતા હોય છે. આવી તક જ્યારે એક સુરતના\nઅલ્પેશ કથીરિયાએ આશાબેન પટેલના રાજીનામાંનું કંઇક આવું કારણ બતાવ્યું\nઊંઝાના ધારાસભ્ય આશાબેન પટેલના રાજીનામાં પાટીદાર નેતા અલ્પેશ કથીરિયાએ પ્રતિક્રિયા આપી છે. તેમણે કહ્યું કે, ઊંઝામાં જીતવા માટે પાટીદારોના સાથ-સહકારની જરૂર છે. પાસના સંગઠનના સહકાર વિના જીતવું અશક્ય\nડોન રવિ પૂજારીને લવાશે ગુજરાત, વેપારી પાસેથી માગી હતી કરોડોની ખંડણી\nસુરત: ગેંગસ્ટર રવિ પૂજારીની આફ્રિકાના સેનેગલમાંથી ધરપકડ થઈ છે. રવિ પૂજારીને પોલીસ સુરતમાં લઈને આવશે. મહત્વનુ છે કે, ગેંગસ્ટર રવિ પૂજારી સામે સુરત અને નવસારીમાં5ગુના નોંધાયા છે.\nભાજપના મંત્રીએ ગામના મંદિરના નિર્માણ માટે 8 કરોડનું ફંડ ફાળવ્યું હોવાન\nમંત્રી ગણપતસિંહ વસાવા વધુ એક વિવાદમાં આવ્યા છે. પહેલા આવક કરતા વધુ સંપત્તિ મામલે વિવાદમાં આવ્યા હતા. હાલ જે વિભાગમાં કાર્યભાર સાંભળી રહ્યા છે તે વન અને ટુરિઝમ વિભાગમાંથી વિવાદમાં ફંસાયા છે. મંત્ર


Posted on 11:27 am June 24, 2021 10:55 am July 21, 2021 Author Aryan PatelComments Off on આ કઈ દિગ્ગજ હિરોઈનના ભાઇ સાથે ચાલી રહ્યું છે કપિલ શર્માની ઓનસ્ક્રીન પત્નીનું લફરું, થયો મોટો ખુલાસો\n10 વર્ષથી આ બીમારીથી લડતી કપિલની આ હિરોઈન ચોથા સ્ટેજમાં છે, આની જોડે ચાલી રહ્યું છે ઇલુ ઇલુ\n“ધ કપિલ શર્મા શો”ની ‘ભૂરી’ એટલે કે સુમોના ચક્રવર્તી લોકોના દિલ પર રાજ કરે છે. કપિલ શોમાં તે લોકોને ઘણી હસાવતી જોવા મળે છે. પરંતુ છેલ્લા ઘણા સમયથી તે ટીવીથી ગાયબ છે, હાલમાં જ તેેણે જણાવ્યુ કે, તે બેરોજગાર છે અને છેલ્લા 10 વર્ષથી એક બીમારી સામે લડી રહી છે. જેના તે ચોથા સ્ટેજ પર છે.\nઅભિનેત્રી સુમોના ચક્રવર્તી સોશિયલ મીડિયા પર ઘણી સારી ફેન ફોલોઇંગ ધરાવે છેે. તેને “ધ કપિલ શર્મા શો” અને “બડે અચ્છે લગતે હેે” શોથી ઓળખ મળી. દર્શકોના દિલમાંં તેણે કોમેડી કરીને જગ્યા બનાવી, આમ તો સુમોના વધારે સોશિયલ મીડિયા પર એક્ટિવ નથી રહેતી પરંતુ તેણે હાલમાં જ એક તસવીર શેર કરી તેની પર્સનલ લાઇફને લઇને ખુલાસો કર્યો છે.\nરીપોર્ટ અનુસાર તે કાજોલ અને રાની મુખર્જીના ભાઇ સમ્રાટ મુખર્જીને ડેટ કરી રહી છે. કેટલાક વર્ષ પહેલા એવી ખબર આવી હતી કે સુમોના અને સમ્રાટ લગ્ન કરવાના છે. જો કે, આ પર સુમોના કે સમ્રાટે કંઇ કહ્યુ ન હતુ. સમ્રાટ સુમોનાથી 8 વર્ષ મોટા છે.\nપોતાના લગ્નની અફવા પર સુમોનાએ દુબઇ રેડિયો સ્ટેશન ‘જોશ 978 યુએઇ’ પર કહ્યુ હતુ કે, સમ્રાટ તેમના ફેમિલિ ફ્રેન્ડ છે, પરંતુ તે બંનેની લગ્નની લઇને વાત થઇ નથી. અને ના તો આવનાર સમયમાં હાલ આવો કોઇ સીન છે. સુમોના આ અફવાઓ પર પોતે હસે છે અને કહે છે કે તેમની સમ્રાટ સાથે મુલાકાત વર્ષમાં એકવાર દુર્ગા પૂજા પર થાય છે.\nસુમન અને સમ્રાટ બંને 2015માં એક કોમન ફ્રેન્ડની મદદથી મળ્યા હતા. સમ્રાટ આશુતોષ ગોવારિકરની ફિલ્મ “ખેલે હમ જી જાન સે”માં જોવા મળ્યા છે. તે ફિલ્મ “બોર્ડર”માં કામ કરી ચૂકેલી અભિનેત્રી શરબાની મુખર્જીના ભાઇ છે. સમ્રાટના પિતા રોનુ મુખર્જી, કાજોલના પિતા શોમુ મુખર્જી અને રાની મુખર્જીના પિતા રામ મુખર્જી સગા ભાઇ છે.\nસુમોના ચક્રવર્તી વર્ષ 2011થી એંડોમેટ્રિયોસિસ બીમારી સામે લડી રહી છે. પરંતુ પરંતુ કેટલાક વર્ષોથી તે સ્ટેેજ ચાર પર છે. સુમોનાએ લખ્યુ કે, કોઇ પણ પબ્લિક પ્લેટફોર્મ પર આ વિશે વાત નથી કરી. લોકડાઉન મારા માટે ઇમોશનલી ઘણુ કઠિન રહ્યુ છે. તેણે કહ્યુ કે, કોરોનાને કારણે લોકડાઉનમાં તે ગયા વર્ષથી બેરોજગાર છે.\nજો કે, તેનું કહેવુ છે કે, કામ ના હોવા પર પણ તેની પાસે પૈસાની કમી નથી અને તેના ખર્ચા ના ચાલી શકે તેેવું પણ છે. તેણે આગળ લખ્યુ કે, આ બધી વાત મારા માટે જણાવી સરળ ન હતી પરંતુ આ પોસ્ટથી કોઇ પ્રરિત થાય અથવા તો કોઇના ચહેરા પર મુસ્કાન આવે તો મારા માટે એ બહુ હશે.\nકપિલ શર્માની ઓનસ્ક્રિન પત્ની અને ‘ધ કપિલ શર્મા શો -2’ માં ભુરીનો કિરદાર નિભાવવાવાળી અભિનેત્રી સુમોના ચક્રવર્તી રજાઓ માણવા માટે હાલ થાઈલેન્ડ ગઈ હતી. જ્યાં તેને લુકમાં ટેટુ શો ઓફ કરતો એક પોઝ આપ્યો હતો. જેની તસ્વીર સોશિયલ મીડિયામાં શેર કરતા જ વાયરલ થઇ હતી.\nસુમોનાનો ચક્રવતી ટીવી પર ટ્રેડિશનલ લુકમાં જોવા મળતી હોય પરંતુ તેનું ઇન્સ્ટાગ્રામ એકાઉન્ટ ગ્લેમરસ અને હોટ ફોટોથી ભરેલું છે. ત્યારે હાલમાં જ તેને ઇન્સ્ટાગ્રામ પર લુકમાં ટેટુ શો ઓફ કરતી તસ્વીર શેર કરી હતી. જેમાં તે હોટ લાગી રહી હતી. ફેન્સે આ તસ્વીર જોઈને લાઈક અને કમેન્ટ કરવાનું શરૂ કરી દીધું હતું.\nPosted on 11:28 am August 26, 2019 Author Charu Shah\nબાહુબળી ફેમ અભિનેતા પ્રભાસ અને શ્રદ્ધા કપૂર કપિલ શર્માના શોમાં પહોંચ્યા હતા. રવિવારે રાતે પ્રસારિત થયેલા શોમાં પ્રભાસે તેની જિંદગીના ઘણાં રાજ ખોલ્યા હતા. આ શોમાં કપિલ શર્માએ પ્રભાસ અને શ્રદ્ધાનું ધમાકેદાર રીતે સ્વાગત કર્યું હતું. View this post on Instagram साउथ सुपरस्टार प्रभास और श्रद्धा कपूर अपनी अपकमिंग फिल्म साहो के प्रमोशन More..


સાત-સાત બાળકોના પિતા સાથે 19 વર્ષની છોકરીને થયો પ્રેમ- બંનેએ કર્યા ધામધૂમથી લગ્ન – Aajna Sammachar\nHome/Ajb Gajb/સાત-સાત બાળકોના પિતા સાથે 19 વર્ષની છોકરીને થયો પ્રેમ- બંનેએ કર્યા ધામધૂમથી લગ્ન\ngujju August 5, 2021\tAjb Gajb Leaveacomment 302 Views\nહરિયાણા: હરિયાણાના પલવલ જિલ્લાના હાથિન વિસ્તારમાં એક ચોંકાવનારી ઘટના જોવા મળી છે. 67 વર્ષીયનું 19 વર્ષની છોકરી સાથે અફેર હોવાની અફવા છે. બંને પંજાબ અને હરિયાણા હાઈકોર્ટ પહોંચ્યા અને કહ્યું કે તેઓ પતિ -પત્ની છે.\nતેઓ તેમના પરિવારો પાસેથી સુરક્ષાની માંગ કરી રહ્યા છે અને કહી રહ્યા છે કે તેમનો જીવ જોખમમાં છે. ચોંકાવનારી વાત એ છે કે 67 વર્ષના વૃદ્ધને7બાળકો છે. દરેક વ્યક્તિએ આમાં લગ્ન પણ કર્યા છે.\nજ્યારે યુવતીના પણ લગ્ન થયા હતા. મામલાની ગંભીરતાને ધ્યાનમાં લેતા પંજાબ-હરિયાણા હાઈકોર્ટે પલવલ જિલ્લાના એસપી દીપક ગેહલાવતને નિર્દેશ આપ્યો છે કે બાળકીની સલામતી માટે એક ટીમ રચવામાં આવે અને વૃદ્ધની સંપૂર્ણ તપાસ કરવામાં આવે.\nઆ અંગે ડીએસપી રતનદીપ બાલીએ જણાવ્યું હતું કે, હાથીન ગામની હંચપુરીમાં રહેતી 67 વર્ષીય મહિલાએ નૂન જિલ્લાના એક ગામની 19 વર્ષીય યુવતી સાથે લગ્ન કર્યા છે.\nઆ દંપતીએ પંજાબ અને હરિયાણા હાઈકોર્ટમાં અરજી દાખલ કરીને કહ્યું છે કે છોકરીના પરિવાર તરફથી તેમના જીવને ખતરો છે. તેમણે કહ્યું કે, અમને હાઇકોર્ટ દ્વારા આ મામલાની તપાસ કરવા અને તે બંનેને સુરક્ષા પૂરી પાડવાનો આદેશ આપવામાં આવ્યો છે.\nપ્રેમ સાથે લગ્ન કરનાર વૃદ્ધ પુરુષ અને યુવતી પહેલાથી જ પરિણીત હતા. વડીલને7બાળકો છે, બધા પરિણીત પણ છે. વૃદ્ધની પત્ની4વર્ષ પહેલા મૃત્યુ પામી હતી.\nજ્યારે પરિણીત છોકરી પણ પરિણીત છે અને તેને કોઈ સંતાન નથી. ડીસીપીના જણાવ્યા મુજબ, છોકરીના પરિવારને ગામમાં જમીનનો વિવાદ હતો, તેથી લગ્ન કરનાર વૃદ્ધ માણસ તેમની મદદ કરવા ગયો હતો. આ સમય દરમિયાન બંને સંપર્કમાં આવ્યા.\nPrevious અમેરિકામાં 7000 રૂપિયે લીટર વેચાય છે ગુજરાતના આ જાનવરનું દૂધ જાણો ક્યુ છે એ જાનવર…\nNext યુવતી ની એક આંખ જતી રહી, સુંદર રૂપ પણ છીનવાઈ ગ્યુ, બીજી આંખ ના ઓપરેશન માટે પૈસા નથી


Relationship Having massage on this part will result in desire to have Adult intercourse\nમહિલાઓનાં આ ભાગ પર કરો હળવી માલિશ, સંભોગ કર્યા વગર રહેવાય નહીં એવી ઈચ્છા થશે\nSeptember 22, 2019 | 4:11 pm IST\nવ્યસ્ત લાઇફસ્ટાઇલમાં લગ્નના થોડાક દિવસ બાદ લોકોની સેક્સની રુચિ ઓછી થવા લાગે છે. આખા દિવસના થાક અને આગામી દિવસે ઓફિસ કે બાળકોની ચિંતાના કારણે પથારીમાં પડતા જ ઉંઘ આવી જાય છે. જો આ રુટીન બનતું જઇ રહ્યું છે. જે ખોટું છે. કારણકે સેક્સ બાયોલોજિકલ નીડ હોવાની સાથે બે લોકોની વચ્ચે બોન્ડિંગ સ્ટ્રોન્ગ કરે છે. જાણો કેવી રીતે મસાજથી તમારો મૂડ સારો થાય છે.\nશરીરની માલિશ કરવાથી લોહીનું પરિભ્રમણ વધે છે અને શરીરના તમામ ભાગોમાં લોહી પહોંચે છે. જો તમારા સાથીને થાક લાગે છે તો પાછળની મસાજ કરવાથી તેમનો તણાવ ઓછો થઈ શકે છે. તમે ધીમે ધીમે વાતાવરણ બનાવી શકો છો.\nધીમે ધીમે તેમને તેમનો સ્પર્શ અનુભવવા દો, આ તેમની ઉત્તેજનામાં વધારો કરશે. ધ્યાનમાં રાખો કે માલિશમાં ક્યારેય ઉતાવળ કરવી જોઈએ નહીં. તેમની પ્રતિક્રિયાઓ ધ્યાનમાં લેતા રહો અને તે મુજબ આગળ વધો.\nનિષ્ણાતોના જણાવ્યા મુજબ ત્વચા શરીરનો સૌથી સેંશુઅલ ભાગ છે. જ્યારે આપણે કોઈને સ્પર્શ કરીએ છીએ ત્યારે ઓક્સીટોસિન હોર્મોન બહાર આવે છે. જ્યારે પાર્ટનર એકબીજાની નજીક હોય છે, ત્યારે તેમનું શરીર એ સંકેત આપે છે કે તેઓ કયા ભાગને સ્પર્શ કરવા માગે છે, પછી તેમની શારીરિક ભાષાને સમજો.\nહળવા હાથથી તેમના ખભા, હાથ, પાછળની ગળાની પાછળ માલિશ કરો. ધીમે ધીમે પગ તરફ આવો અને ટીજ પણ કરો. ધીમે ધીમે નાજુક ભાગો પર ધ્યાન કેન્દ્રિત કરો. થોડી ક્ષણોમાં માહોલ બદલાશે. સ્ત્રીઓના એબ્સની આસપાસના સ્નાયુઓ યોનિમાર્ગના સ્નાયુઓ સાથે જોડાયેલા હોય છે, અહીં થોડું મસાજ કરો, આ તેમની ઉત્તેજનામાં વધારો કરશે.